title: Arabella Kiesbauer

text: Kun hän opiskeli journalismia ja dramaturgiaa, hän aloitti samaan aikaan juontotyönsä itävaltalaisen yleisradion ORF-nimisellä kanavalla. Vuosina 1994–2004 hän juonsi omaa päivittäistä talk show’taan nimeltä "Arabella" saksalaisella Pro7-televisiokanavalla.


title: Arabella Kiesbauer

text: 19. tammikuuta 2006 hän alkoi pitää omaa viikoittaista myöhäisillan talk show’ta nimeltä "Talk ohne Show" berliiniläisellä televisioasemalla N24. 40 jakson jälkeen hän alkoi kuitenkin kärsiä stressistä matkustaessaan Wienin ja Berliinin väliä viikoittain. Kiesbauer voitti useita palkintoja televisiotyöstään.


title: Arabella Kiesbauer

text: 9. kesäkuuta 1995 Kiesbauer joutui kirjepommin kohteeksi Pro7-studiolla. Hän ei kuitenkaan avannut kirjettä itse, vaan hänen avustajansa, joka loukkaantui.


title: Arabella Kiesbauer

text: Kiesbauer esiintyi saksalaisen "Playboy"-lehden kannessa ja 14 sivulla heinäkuussa 1995.


title: Arabella Kiesbauer

text: Marraskuusta 2004 lähtien Kiesbauer on ollut naimisissa liikemies Florens Eblingerin kanssa. Heillä on vuonna 2007 syntynyt tytär.


title: Hamza Aït Ouamar

text: Hamza Aït Ouamar (, s. 26. joulukuuta 1986 Alger, Algeria) on algerialainen jalkapalloilija. Aït Ouamar pelaa keskikentällä pelinrakentajan roolissa Algerian pääsarjassa pelaavassa USM Algerissa.


title: Hamza Aït Ouamar

text: Aït Ouamarin jalkapalloura käynnistyi pääsarjaseura USM Algerin juniorijoukkueessa. Ennen ammattilaisuraa kotimaassaan hän ehti käydä Ranskassa FC Rouenin joukkueessa tutustumassa eurooppalaiseen pelikulttuuriin. Kahden Ranskassa pelaamansa kauden jälkeen hän pelasi vuoden espanjalaisessa Terrasassa. Kaudeksi 2005 hän palasi Algeriaan CR Belouizdadin joukkueeseen, jossa pelasi säännöllisesti avauksessa.


title: Hamza Aït Ouamar

text: TPS:an hän teki sopimuksen oltuaan kuukauden joukkueen testissä ja tehden vaikutuksen valmentaja Martti Kuuselaan. Ennen siirron julkistamista Suomessa, algerialaisessa Le Buteur jalkapallolehdessä CR Belouizdadin varajohtaja väitti saaneensa Suomesta faksin, jossa vaadittiin Ait Ouamarin sopimuksen välitöntä purkua. Faksi oli lehden saamien tietojen mukaan tullut pelaajan ja TPS:n välillä toimivalta agentilta. Le Buteurin mukaan Belouizdadin johdon mielestä Ait Ouamar ei ole vapaa siirtymään ilmaiseksi TPS:an ja heidän mielestään Ait Ouamar voi siirtyä vasta kesäkuussa 2009, jolloin sopimus algerialaisseuran kanssa päättyy. Jopa Ait Ouamarin isä kävi pyytämässä pojalleen lupaa seuran johdolta poikansa siirtymiseen Suomeen. Toisen algerialaislehden, Liberten, haastattelussa Belouizdadin varajohta kertoi vievänsä asian FIFA:n käsittelyyn ja vaatii sanktioita TPS:lta ja pelaajan managerilta. Myöhemmin pelaaja itse kertoi saaneensa seurajohdolta luvan lähteä, mutta myönsi sopimuksen jatkuvan Belouizdadin kanssa. Alun perin hän oli ranskalaisen Clermontin testissä, mutta viisumiongelmien takia ei ehtinyt käydä testijaksoa loppuun. Tällöin Farid Ghazin Suomeen tuonut Abdenour Amokrane otti yhteyttä ja järjesti pelaajan Suomeen.


title: Hamza Aït Ouamar

text: Ennen siirtoa Suomeen Ait Ouamar oli huonoissa väleissä joukkuetovereidensa kanssa ja oli lähellä siirtymistä MC Algiersin joukkueeseen.


title: Hamza Aït Ouamar

text: Aït Ouamar kuuluu Algerian alle 23-vuotiaiden maajoukkueeseen, jonka riveissä hän edusti maataan vuoden 2007 All-Africa Gamesissa. Hänet valittiin maansa kolmen lupaavimman pelaajan joukkoon vuonna 2007.


title: Valto Sara

text: Valto Sara (nimi vuoteen 1947 Waldemar Sandberg; 24. maaliskuuta 1907, Sippola – 18. kesäkuuta 1967, Heinola) oli Käkisalmessa ja myöhemmin Päijät-Hämeessä asunut maanviljelijä ja runoilija.


title: Valto Sara

text: Sara oli maanviljelijän työn ohella toimittajana "Käkisalmelainen"-kotiseutulehdessä vuosina 1952-1967 ja pakinoitsijana Etelä-Saimaa-lehdessä.


title: Keskusteluohjelma

text: Keskusteluohjelma eli puheohjelma () on televisio- tai radio-ohjelma, jossa yksi tai useampi henkilö tulevat juontajan kanssa keskustelemaan erilaisista asioista. Joskus ohjelman jaksossa on tietty teema ja vieraina on tuon alan osaajia.


title: Väinö Oinonen

text: Väinö Johannes Oinonen (21. maaliskuuta 1897, Kuopio – 4. helmikuuta 1975) oli kenraaliluutnantti ja divisioonan komentaja.


title: Väinö Oinonen

text: Oinosen vanhemmat olivat vahtimestari Juho Vilho Oinonen sekä Amanda Fredrika Törrönen. Hän pääsi ylioppilaaksi 1918 ja suoritti alku- sekä valmistavat tutkinnot ylempää oikeustutkintoa varten. Suomen sisällissodassa Oinonen oli mukana valkoisten puolella ryhmän ja joukkueen johtajana Kuopion, Mäntyharjun, Varkauden, Lusin, Heinolan ja Viipurin taisteluissa. Sodan jälkeen Oinonen suoritti Viipurin upseerikokelaskurssin 1918-1919, ja hänet ylennettiin vänrikiksi 1919. Oinonen palveli Savon Jääkärirykmentissä joukkueenjohtajana, pataljoonan adjutanttina, komppanianpäällikkönä, pataljoonankomentajana, aliupseerikoulun johtajana sekä rykmentinkomentajan apulaisena vuosina 1919-1927. Hänet ylennettiin luutnantiksi 1920 ja kapteeniksi 1923.


title: Väinö Oinonen

text: Oinonen oli tämän jälkeen Savon Prikaatin esikuntapäällikkönä 1927-1929, Taistelukoulun opettajana ja johtajan viransijaisena 1929-1934, jalkaväen tarkastajan toimistopäällikkönä 1934-1937 sekä Puolustusministeriön yleisen koulutustoimiston päällikkönä 1937-1939. Hänestä tuli majuri 1928 ja everstiluutnantti 1936.


title: Väinö Oinonen

text: Talvisodan aikana Oinonen oli aluksi Päämajan taktillisen toimiston päällikkönä ja siirtyi sitten johtamaan linnoitustöitä Viipuri-Kuparsaari-alueella. Sodan loppuvaiheissa Oinonen toimi Viipurinlahden alueella Vilajoen lohkon komentajana sekä myöhemmin Jalkaväkirykmentti 13:n komentajana. Talvisodan jälkeen Oinonen ylennettiin everstiksi 1940.


title: Väinö Oinonen

text: Jatkosodan vuosina Oinonen oli III armeijakunnan esikuntapäällikkönä vuoteen 1944 saakka ja 18. divisioonan komentajana elokuusta joulukuuhun 1944. Oinonen toimi sen jälkeen Jalkaväkirykmentti 1:n komentajana Lapin sodan loppuvaiheissa ja vielä sen jälkeen rauhan aikana vuoteen 1947 saakka.


title: Väinö Oinonen

text: Kenraalimajuriksi 1947 ylennetty Oinonen oli Pääesikunnassa päämajoitusmestarina ja Yleisesikunnan päällikkönä 1947-1949 sekä komentopäällikkönä 1952-1954. Oinonen oli mukana sotilasasiantuntijana Moskovan YYA-sopimusneuvotteluissa keväällä 1948. Kenraaliluutnantiksi 1954 ylennetty Oinonen toimi viimeksi Oulussa 1. divisioonan komentajana 1954-1959.


title: Väinö Oinonen

text: Lapin sodan aikana Oinonen tutustui Käsivarren Lapin luontoon ja ihmisiin, ja hän kirjoitti myöhemmin aiheeseen liittyen kaksi kirjaakin. Oinonen oli myös Käsivarren Lapin poropaliskunnan kunniaporoisäntä.


title: Väinö Oinonen

text:
Perhe:
Oinonen oli naimisissa vuodesta 1924 lähtien Martta Liisa Lundström kanssa. Heillä oli
lapset Liisa (s. 1925), Martta Annikki (s.1926), Kirsti Kaarina (s.1932), Irma Riikka Elina (s.1933) ja Piritta (s.1946).


title: Blitzkid

text: Blitzkid on yhdysvaltalainen horror punk-yhtye. Se on yksi tämän ajan suosituimpia genrensä edustajia, joskaan yhtye ei ole saavuttanut suurta kaupallista suosiota. Blitzkid on myös keikkailut Suomessa vuonna 2006.


title: David Zauner

text: David Zauner (s. 9. huhtikuuta 1985 Leoben, Itävalta) on itävaltalainen mäkihyppääjä ja entinen yhdistetyn kilpailija.


title: David Zauner

text: Zaunerin uran paras sijoitus yhdistetyn maailmancupissa on Sapporon yhteislähtökilpailun yhdeksäs tila tammikuulta 2005. Helmikuussa 2008 hän sijoittui urallaan toisen kerran kymmenen parhaan joukkoon Liberecin yhteislähtökilpailussa, jossa hänen sijoituksensa oli kymmenes. Zauner saavutti junioreiden maailmanmestaruuskilpailuissa 2003 sprintissä hopeaa, ja vuotta myöhemmin normaalikilpailussa sekä joukkuekilpailussa pronssia.


title: David Zauner

text: Kaudeksi 2009–2010 Zauner siirtyi mäkihyppääjäksi kilpaillen aluksi mäkihypyn Continental Cupissa. Mäkihypyn maailmancupissa hän kilpaili ensimmäisen kerran tammikuussa 2010 ja sijoittui ensimmäisessä kilpailussaan Sapporossa yhdeksänneksi. Hänen paras sijoituksensa mäkihypyn maailmancupissa on neljäs sija Lillehammerista 12. maaliskuuta 2010, Oslosta 14. maaliskuuta 2010 ja Harrachovista 9. joulukuuta 2011. Lentomäen MM-kilpailuissa Planicassa 2010 hän oli kolmastoista.


title: Saman katon alla

text: Saman katon alla ("Yes, Dear") on yhdysvaltalainen tilannekomedia, jota esitettiin vuodesta 2000 vuoteen 2006. Sarjan pääosissa olivat Anthony Clark, Jean Louisa Kelly, Mike O'Malley ja Liza Snyder. Nämä näyttelijät ovat viime aikoina näytelleet omissa epäonnistuneissa tilannekomedioissaan.


title: Saman katon alla

text: Clark ja Kelly esittivät Greg ja Kim Warnereita; Greg oli erään liikkeen johtohenkilö ja Kim kotiäiti Samille ja myöhemmin Emilylle. Kimin sisko Christine ja hänen miehensä Jimmy Hughes (ja heidän kaksi poikaa, Dominic ja Logan) elivät Warnereiden vierashuoneessa. Juoni pyörii lasten, työn (varsinkin kun Greg hankkii Jimmylle työn elokuvastudiolta), ja seksin ympärillä.


title: Saman katon alla

text: Myöhemmin viidennessä tuotantokaudessa Hughesit saavat vihdoinkin rahaa ja muuttavat pois vierashuoneesta viereiseen taloon.


title: Ultra high frequency

text: UHF ("Ultra High Frequency") on mikroaaltojen taajuusalue välillä 0,3–3 GHz.


title: Ultra high frequency

text: UHF-alueella radioaallot etenevät suoran etenemisen mukaan. Maasto vaikuttaa voimakkaasti esteenä. Yhteydellä on oltava lähes näköyhteys antennista toiseen. Aluetta käytetään myös satelliittiyhteyksiin. Suuri kapasiteetti tekee alueesta hyvän monikanavaisten linkkijärjestelmien alueen. Antennit voidaan rakentaa voimakkaasti suuntaaviksi, mutta kohtuullisen kokoisiksi. Niitä on myös käytettävä, jotta saataisiin edes muutamia kilometrejä pidempiä yhteysetäisyyksiä. Suuntaavien antennien käyttö liikkuvissa järjestelmissä on vaikeaa. Tämä rajoittaa UHF-alueen lähinnä siirrettäviin tai kiinteisiin yhteyksiin. Aluetta käytetään myös ilmasta ilmaan-, ilmasta maahan- ja maasta ilmaan -yhteyksiin.


title: Ultra high frequency

text: Tällä taajuudella on myös ISM-taajuusalue (Industrial, Scientific and Medical), jonka käyttö ei vaadi erillistä lupaa.


title: Ultra high frequency

text: UHF-aaltoaluetta on käytetty 1960-luvulta alkaen muun muassa televisiolähetyksiin. Digitaalitekniikan vuoksi televisiokanavia voidaan toimittaa vähäisemmällä määrällä aaltoaluetta, minkä vuoksi aaltoaluetta vapautuu muuhun käyttöön. Aaltoaluetta on tämän vuoksi siirtymässä langattomalle tietoliikenteelle. Yhdysvalloissa televisiolähetysten alueella 54–698 MHz televisiokanavien käyttämien taajuusalueiden väliin jäävät taajuusalueet on vapautettu muuhun käyttöön. Kaistaa on käytettävissä yhteensä 300–400 MHz verran.


title: Ultra high frequency

text: Televisiokäytössä Suomessa UHF-kanavia käytettiin Yleisradion TV2:n aaltoalueena, kun TV1 käytti VHF-aluetta. Yhdysvalloissa ensimmäinen säännöllisiä UHF-televisiolähetyksiä lähettänyt asema oli KC2XAK, joka toimi Connecticutin Bridgeportissa. Se aloitti säännölliset lähetykset 29. joulukuuta 1949.


title: Extremely high frequency

text: EHF ("Extremely High Frequency") on mikroaaltojen taajuusalue välillä 30–300 GHz. EHF-alueella aallonpituus on 10–1 millimetriä. Tästä johtuu alueen toinen nimi, millimetrialue.


title: Extremely high frequency

text: Voimakkaasti suuntaava antenni on mahdollista saada erittäin pieneen tilaan. Tämä tekee täsmäaseisiin (ammuksiin) sijoitetut aktiiviset (ja passiiviset) tutkahakupäät mahdollisiksi. Alueen radioaaltojen etenemistä vaikeuttavat merkittävästi sääilmiöt, lähinnä sade. Myös perusvaimennus ilmakehässä on niin suuri, että lähinnä vain tietyt ikkuna-alueet soveltuvat esimerkiksi viestinsiirtoon.


title: Extremely high frequency

text: Sähkömagneettisen spektrin ensimmäinen suuri ilmakehän aiheuttama lisävaimennus on 60 GHz:n kohdalla. Sitä voidaan käyttää myös hyödyksi. Kyseisellä alueella toimivat yhteydet jäävät lyhyiksi (muutama kilometri), mutta samalla niiden havaitseminen, kuuntelu ja häirintä on lähialuetta lukuun ottamatta lähes mahdotonta. Lisäksi tällä alueella olevat yhteydet eivät häiritse merkittävästi toisiaan.


title: Extremely high frequency

text: Alueen käyttökelpoisuutta lisää ratkaisevasti mikropiirien valmistuksen siirtyminen 1980-luvun lopulla kyseiselle alueelle (vrt. MIMIC).


title: Super high frequency

text: SHF ("super high frequency") on mikroaaltojen taajuusalue välillä 3–30 GHz.


title: Super high frequency

text: SHF-alueella radioaallot etenevät suoran etenemisen mallin mukaan. Antennien välillä on oltava näköyhteys. Aallonpituus on 10–1 cm, eli antennit saadaan erittäin pieniksi tai kohtuullisella antennilla, halkaisija metriluokkaa, saadaan erittäin suuria vahvistuksia. Tällöin säteily suuntautuu pieneen tilaan. Em. mahdollisuus tekee mm. tutkan mahdolliseksi. Samalla kyseisen suuren vahvistuksen antavat antennit ovat tämän aaltoalueen yhteyksien edellytys. Tästä syntyy taas vaikeus etenkin siirtyvässä käytössä suunnata antenni vasta-asemaan.


title: Super high frequency

text: Suuntaaviin antenneihin perustuvien linkkien havaitseminen, kuuntelu ja häirintä on suuntaavien antennien vuoksi erittäin vaikeaa. Muun muassa Yhdysvaltojen MSE-viestijärjestelmä käyttää 15 GHz:n lyhyen kantaman (n. 8 km) linkkejä ("down the hill") esikunnan ja korkeammalla olevan alueellisen viestikeskuksen tai kaukolinkin välillä.


title: Super high frequency

text: Alueen alapäätä (3–5 GHz) käytetään myös ns. troposfäärisirontayhteyteen eli tropolinkeissä. Tämä yhteys perustuu alle 10 kilometrin korkeudessa oleviin ilmakehän pyörteisiin ja muihin epätasaisuuksiin, jotka sirottavat niihin osuvan SHF-alueen säteilyn.


title: Super high frequency

text: Sää alkaa vaikuttaa ensimmäisen kerran tällä alueella, lähinnä sateen muodossa. Voimakas sade vaimentaa sähkömagneettista säteilyä niin paljon, että yhteys saattaa katketa.


title: Alimillimetrisäteily

text: Alimillimetrisäteily on sähkömagneettistä säteilyä, jonka taajuus on välillä 300...3 000 GHz. Alimillimetrisäteilyn taajuusalue eli alimillimetrialue, myös "terahertsialue" tai "submillimetrialue", on hyvin lyhyiden radioaaltojen taajuusalue noin 0,3–3 THz välillä ja se vastaa aallonpituusaluetta 0,1–1 mm. Osan alueesta voidaan sanoa olevan myös lämpösäteilyn aallonpituuksien yläpäässä eli taajuuksien alapäässä. Alimillimetrialueen voidaan sanoa olevan mikroaaltojen taajuuden yläpäässä kaukoinfrapunan ja radioaaltojen välissä ja ominaisuuksiltaan se sijoittuu molempien säteilytyyppien välimaastoon.


title: Alimillimetrisäteily

text: Aaltoalueelle ei ole käyttöä ilmakehässä muun muassa sen suuren ilmakehästä johtuvan lisävaimennuksen takia. Taajuusalueita, joilla on suuri vaimennus ilmakehässä, käytetään kuitenkin satelliittien välisiin yhteyksiin. Etuna on silloin siis se, että kyseisten satelliittien kuuntelu ja paikantaminen ei juuri ole mahdollista maan pinnalta.


title: Alimillimetrisäteily

text: Alimillimetrialueella toimivien paraboliantennien on aaltojen lyhyyden takia oltava tarkasti muotoiltuja, mutta ei niin tarkasti kuin optisten peilien. Alimillimetrialueen tekniset sovellukset ovat ainakin toistaiseksi harvinaisia, sillä ilmakehä ja etenkin ilmankosteus absorboi aallonpituusaluetta erittäin voimakkaasti ja tämän taajuusalueen säteilyn käsittely vaatii hyvin erikoista tekniikkaa.


title: Alimillimetrisäteily

text: Alimillimetrisäteily läpäisee vaateet, ja sitä voidaan käyttää lentokentillä turvatarkastuksessa, näin asettaen erityisiä haasteita yksityisyyden kannalta. Toinen sovellusten ryhmä on yli 9 kilometrin korkeudessa (harvan ilman ja kuivuuden vuoksi) lentävien lentokoneiden välinen viestintä, lentokoneiden ja satelliittien välinen viestintä ja satelliittien välinen viestintä.


title: Alimillimetrisäteily

text: Tähtitieteessä alimillimetrialue on eräs heikoimmin tunnettuja aallonpituualueita, sillä havaintojen tekeminen vaatii poikkeuksellisen optimaaliset havainto-olosuhteet. Maapallolla tähän tarkoitukseen tulevat kyseeseen lähinnä vain erittäin kuivat ylängöt Atacaman autiomaassa (ks. Llano de Chajnantorin observatorio) sekä Etelämantereen sisäosat (ks. South Pole Telescope). Lisäksi alueella toimivat teleskoopit ovat kokonsa ja muotoilutarkkuutensa vuoksi kalliita valmistaa ja itse havaintolaitteet vaativat teknisesti hyvin eksoottisia ratkaisuja ja materiaaleja.


title: Alimillimetrisäteily

text: Atacaman autiomaahan rakennettu radioteleskooppiryhmä Atacama Large Millimeter Array (ALMA) havainnoi millimetri-/alimillimetrialueella.


title: Claudio Caniggia

text: Claudio Paul Caniggia (s. 9. tammikuuta 1967 Henderson, Argentiina) on argentiinalainen entinen jalkapalloilija, pelipaikaltaan hyökkääjä.


title: Claudio Caniggia

text: Caniggia pelasi urallaan monessa seurassa, muun muassa Romassa ja Rangersissä. Argentiinan maajoukkueessa hän pelasi 50 ottelua, joissa hän teki 16 maalia. Caniggia pelasi kolmissa MM-kisoissa, joista hän voitti yhden hopeamitalin vuonna 1990. Lisäksi Caniggia on voittanut Skotlannin mestaruuden, cupin ja liigacupin. Maajoukkuetasolla hän on voittanut MM-hopean lisäksi Copa Américan vuosina 1991 ja 1993 sekä Maanosaliittojen cupin vuonna 1992. Caniggia on toisen entisen argentiinalaispelaajan, Diego Maradonan, hyvä ystävä. Caniggia ei pelannut minuuttiakaan MM-kisoissa 2002, mutta hän sai silti punaisen kortin kiroiltuaan tuomarille vaihtopenkiltä käsin.


title: Kosovon jalkapallomaajoukkue

text: Kosovon jalkapallomaajoukkue on Kosovon jalkapalloliiton hallinnoima joukkue, joka edustaa Kosovoa kansainvälisessä jalkapalloilussa. Kotiottelunsa se pelaa Mitrovican Stadiumi Olimpik Adem Jashari -stadionilla.


title: Kosovon jalkapallomaajoukkue

text: Kosovon jalkapalloliitto on Kansainvälisen jalkapalloliiton Fifan ja Euroopan jalkapalloliiton Uefan jäsen. Maa anoi Fifan jäsenyyttä muun muassa heti itsenäistymisensä jälkeen vuonna 2008, ja jäsenyys myönnettiin vuonna 2015. Tammikuussa 2014 Fifa antoi jäsenilleen luvan pelata virallisia maaotteluita Kosovoa vastaan, kuitenkin niin, ettei näkyvissä ole kansallisia symboleja, kuten lippuja tai kansallislauluja. Entisen Jugoslavian alueen maajoukkueita maa ei myöskään saanut kohdata. Ensimmäisen virallisen maaottelunsa Kosovo pelasi maaliskuussa 2014.


title: Kosovon jalkapallomaajoukkue

text: Kosovon jalkapallomaajoukkue muodostettiin 1990-luvun alussa Jugoslavian hajoamisprosessin jälkimainingeissa ja se pelasi vuodesta 1993 lähtien epävirallisia ystävyysotteluita. Ensimmäisessä epävirallisessa maaottelussaan Kosovo kohtasi Albanian helmikuussa 1993. Joukkue ehti pelaamaan epävirallisen maaottelun myös muun muassa Saamen jalkapallomaajoukkuetta vastaan vuonna 2005. Ensimmäisen Fifan hyväksymän virallisen maaottelun Kosovo pelasi maaliskuussa 2014 Haitia vastaan.


title: Kosovon jalkapallomaajoukkue

text: Useat kosovolaiset huippupelaajat ovat edustaneet maajoukkuetasolla Albaniaa, sekä myös useita muita maajoukkueita. Suomen jalkapallomaajoukkueessa pelanneita kosovolaistaustaisia pelaajia ovat Shefki Kuqi, Njazi Kuqi, Perparim Hetemaj, Mehmet Hetemaj, Erfan Zeneli sekä Suomessa syntynyt Lum Rexhepi. Heistä Rexhepi ja Mehmet Hetemaj ovat edustaneet myös Kosovon maajoukkuetta ennen Kosovon Fifan jäsenyyttä.


title: Eric Frenzel

text: Eric Frenzel (s. 21. marraskuuta 1988 Annaberg-Buchholz, Saksan demokraattinen tasavalta) on saksalainen yhdistetyn hiihtäjä. Hän on kolminkertainen olympiavoittaja, viisinkertainen maailmanmestari ja viisinkertertainen maailmancupin kokonaiskilpailuvoittaja.


title: Eric Frenzel

text: Frenzel on arvokisamitalien ja maailmancupin kokonaiskilpailuvoittojen määrällä mitattuna kaikkien aikojen menestynein urheilija yhdistetyssä.


title: Eric Frenzel

text: Frenzel sijoittui Sapporon maailmanmestaruuskilpailuissa 2007 normaalikilpailussa 22:nneksi. Kaksi viikkoa Sapporon MM-kilpailuiden jälkeen hän voitti Italian Tarvisiossa järjestetyissä junioreiden MM-kilpailuissa yhdistetyn sprinttikilpailun maailmanmestaruuden ja sai joukkuekilpailussa hopeaa. Liberecin MM-kilpailuissa 2009 hän sai joukkuekilpailussa hopeaa ja oli yhteislähtökilpailussa kahdeksas. Vancouverin olympialaisissa 2010 hän oli joukkuekilpailussa pronssilla ja normaalimäen Gundersen-kilpailussa kymmenes. Oslon MM-kilpailuissa 2011 Frenzel voitti normaalimäen Gundersen-kilpailussa kultaa, sai suurmäen Gundersen-kilpailuissa pronssia ja oli mukana sekä normaalimäessä että suurmäessä hopeaa voittaneessa Saksan joukkueessa. Val di Fiemmen MM-kilpailuissa 2013 hän oli normaalimäen Gundersen-kilpailussa neljäs. Suurmäen Gundersen-kilpailusta hän voitti kultaa. Joukkuesprintissä hän sai pronssia parinaan Tino Edelmann.


title: Eric Frenzel

text: Sotšin olympialaisissa 2014 Frenzel voitti normaalimäen kilpailussa kultaa, joukkuekilpailussa hopeaa ja oli suurmäen kilpailussa kymmenes. Falunin MM-kilpailuissa 2015 hän voitti joukkuekilpailussa kultaa, sai hopeaa parisprintissä parinaan Johannes Rydzek sekä sijoittui normaalimäen Gundersen-kilpailussa neljänneksi ja suurmäen vastaavassa kilpailussa kymmenenneksi. Lahden MM-kilpailuissa 2017 hän sai kultaa joukkuekilpailussa ja parisprinttikilpailussa sekä hopeaa normaalimäen Gundersen-kilpailussa. Suurmäen Gundersen-kilpailussa hän oli seitsemäs. Pyeongchangin olympialaisissa 2018 hän saavutti kultaa normaalimäen Gundersen-kilpailusta, ja joukkuekilpalusta, sekä pronssia suurmäen Gundersen-kilpailusta.


title: Eric Frenzel

text: Ensimmäisen voittonsa maailmancupissa Frenzel saavutti Klingenthalin yhteislähtökilpailussa 20. tammikuuta 2008. Samana päivänä kilpailtiin myös yhdistetyn sprinttikilpailu, jossa hän sijoittui toiseksi Ronny Ackermannin jälkeen. Karkauspäivänä 2008 Frenzel oli toinen Lahdessa järjestetyssä normaalikilpailussa, jossa voiton vei Norjan Petter Tande. Maailmancup-kauden 2007–2008 kokonaiskilpailussa Frenzel sijoittui seitsemänneksi. Kaudella 2009–2010 hän saavutti Seefeldin kilpailuissa ykkös- ja kakkossijan. Lisäksi hän oli kauden aikana viisi kertaa kolmas ja cupin kokonaispisteissä neljäs. Kaudella 2010–2011 Frenzel oli toinen Kuusamon avauskilpailussa sekä Lahden molemmissa kilpailuissa ja kolmas Ramsaun toisessa kilpailussa. Kokonaiskilpailun lopputuloksissa hän oli neljäs. Kaudella 2011–2012 Frenzel voitti Lillehammerissa käydyn sakkokierroskilpailun (Penalty Race). Cupin kokonaispisteissä hän oli kuudes.


title: Eric Frenzel

text: Frenzel voitti maailmancupin kokonaiskilpailun kaudella 2012–2013 yli 200 pisteen erolla Jason Lamy Chappuis'hin. Frenzel voitti kauden aikana molemmat Seefeldin ja Klingenthalin kilpailut, Lahden kilpailun sekä ensimmäisen Oslon kilpailun.


title: Eric Frenzel

text: Kaudella 2013–2014 hän voitti Kuusamon kilpailun, toisen Lillehammerin kilpailun, Ramsaun kilpailun, kaikki kolme Seefeldin kilpailua ja Oberstdorfin kilpailun sekä toistamiseen maailmancupin kokonaiskilpailun.


title: Eric Frenzel

text: Kaudella 2014–2015 hän voitti Lillehammerissa ja Chaux-Neuvessa sekä kaikki kolme kilpailua Seefeldissä ja molemmat Sapporon kilpailut. Hän voitti maailmancupin kokonaiskilpailun kolmannen kerran peräkkäin.


title: Eric Frenzel

text: Kaudella 2015–2016 hän voitti Ramsaun jälkimmäisen ja Chaux-Neuven ensimmäisen kilpailun sekä kolmantena vuonna peräkkäin kaikki kolme Seefeldin kilpailua; näistä viimeisen huolimatta kaatumisesta mäkiosuudella. Hän voitti myös Trondheimissa, Lahdessa sekä Schonachissa. Hän voitti maailmancupin kokonaiskilpailun neljännen kerran peräkkäin.


title: Eric Frenzel

text: Kaudella 2016–2017 Frenzel voitti kaksi kilpailua Lillehammerissa, yhden Ramsaussa ja Lahdessa, kaksi Val di Fiemmessä, yhden Seefeldissä ja Trondheimissä sekä kaksi Schonachissa. Hän voitti maailmancupin kokonaiskilpailun viidennen kerran peräkkäin, johon ei ole pystynyt kukaan muu yhdistetyn urheilija.


title: Eric Frenzel

text: Kaudella 2017–2018 Frenzel voitti Ramsaussa ja Trondheimissa. Maailmancupin kokonaiskilpailussa hän oli kahdeksas.


title: Espen Rian

text: Espen Rian (s. 11. helmikuuta 1981 Trondheim, Norja) on norjalainen yhdistetyn kilpailija.


title: Espen Rian

text: Rian saavutti yhdistetyn joukkuekilpailun pronssia Sapporon maailmanmestaruuskilpailuissa 2007. Samoissa MM-kilpailuissa hän sijoittui normaalikilpailussa kahdeksanneksi ja sprinttikilpailussa viidenneksitoista.


title: Espen Rian

text: Maailmancupissa Rianin paras osakilpailusijoitus on kuudes tila Lillehammerin sprintistä joulukuulta 2006. Hän on sijoittunut urallaan maailmancupissa kymmenen parhaan joukkoon yhteensä viisi kertaa.


SpongeBob SquarePants: Employee of the Month ("suom." Paavo Pesusieni: Kuukauden työntekijä) on seikkailupeli, joka perustuu Paavo Pesusieni -televisiosarjaan.


title: SpongeBob SquarePants: Employee of the Month

text: Paavo voittaa jälleen kerran 'kuukauden työntekijä' -palkinnon, joka tekee hänestä 'vuoden työntekijän'. Palkintona hän saa lippuja "Neptunuksen paratiisi" (Neptune's Paradise) -nimiseen huvipuistoon. Paavon ja Patrikin täytyy saada bussi Nepnutuksen paratiisiin. Paavo ja Patrik päätyvät "Rock Bottomin" -kaupunkiin, joka on aikaisemmin nähty sarjassa. Paavo ja Patrik potkitaan bussista, ja he joutuvat takaisin kotikaupunkiinsa. Heille selviää, että Sanna on rakentamassa rakettia, joka voi viedä heidät huvipuistoon. Sannan raketti murskaantuu ja he jäävät jumiin "Bottoms Upiin". Paavon täytyy löytää lisää bensaa rakettiin.


text: Porukka pääsee Neptunuksen Paratiisiin, mutta työntekijät kertovat hänelle että puisto on suljettu yksityisten juhlien takia. Sanna kertoo hänelle että se on heidän juhlansa, ja työntekijä vie heidät sisään jossa he kohtaavat kaikki matkalla tapaamansa henkilöt.


title: Walter Gilbert

text: Walter Gilbert (s. 21. maaliskuuta 1932 Boston, Massachusetts, Yhdysvallat) on yhdysvaltalainen biokemisti, fyysikko ja molekyylibiologian pioneeri. Hän sai Nobelin kemianpalkinnon vuonna 1980 DNA:n ja geenien rakenteen tutkimisesta. Gilbert jakoi palkinnon Paul Bergin ja Frederick Sangerin kanssa.


title: Walter Gilbert

text: Gilbert opiskeli Harvardin ja Cambridgen yliopistoissa. Myöhemmin hän palasi Harvardiin. Yhdessä Allan Maxamin kanssa Gilbert kehitti uuden tavan DNA:n sekvensointiin.


title: Walter Gilbert

text: Vuonna 1979 Gilbert sai yhdessä Sangerin kanssa Columbian yliopiston myöntämän Louisa Gross Horwitz -palkinnon. Gilbert esitti ensimmäisenä teorian RNA-maailmaa ensimmäisenä elämänmuotona. Samaa teoriaa ehdotti myös Carl Woese vuonna 1967.


title: Walter Gilbert

text: Gilbert oli myös yksi Biogen-yhtiön perustajista ja toimi sen ensimmäisenä johtokunnan puheenjohtajana vuosina 1981–1984. Tieteellisen työn ja liike-elämän yhdistäminen oli vaikeaa; Harvard vaati Gilbertiä valitsemaan yrityksen ja yliopiston välillä. Gilbert valitsi yrityksen, mutta sen rahoittajat valittivat hänen käyttäytyvän kuin yrityksen pääoma olisi tutkimusapuraha. 1984 Gilbert jätti yrityksen ja palasi Harvardiin.


title: Amurin seisake

text: Amurin seisake (, entiseltä nimeltään "Särkänniemi") on entinen rautatieliikennepaikka Tampereen Särkänniemen kaupunginosassa Särkänniemen huvipuiston eteläpuolella noin kolme kilometriä Tampereen rautatieasemalta länteen. Seisakkeella pysähtyi vielä 1980-luvulla Tampereen ja Vammalan välisiä taajamajunia ja 1990-luvulla sekä sen jälkeen joitakin tilausjunia Särkänniemeen.


title: Amurin seisake

text: Nykyisin seisake sijaitsee osittain Tampereen liikennepaikan sisällä ja sille on pääsy vain suljetun portin kautta.


title: John Schneider

text: John Richard Schneider (s. 8. huhtikuuta 1960) on yhdysvaltalainen näyttelijä, joka teki merkittävän roolin televisiosarjassa "The Dukes of Hazzard", jossa hän näytteli Bo Dukea 1980-luvulla. Hän on myös countrylaulaja.


title: John Schneider

text: Schneider syntyi Mount Kiscossa, New Yorkin osavaltiossa. Hänen äitinsä on kotoisin Sanfordista, Floridasta.


title: John Schneider

text: Viime aikoina John Schneiderin on esiintynyt FX Network -yhtiön sarjassa "Muodon vuoksi", jossa hän näyttelee Ram Petersiä, aikuisviihdeyhtiön toimitusjohtajaa.


title: John Schneider

text: Schneider on myös tullut tutuksi Jonathan Kentin roolistaan sarjassa "Smallville", jossa hän esitti Clark Kentin isää. Hän ehti näytellä sarjassa sadan jakson verran, kunnes hänet kirjoitettiin sarjasta ulos. Hän myös kirjoitti muutamia sarjan jaksoja. Hän on kyllä vieraillut muutamissa sarjan myöhemmissä jaksoissa.


title: John Schneider

text: Schneider on esiintynyt monissa elokuvissa ja televisiosarjoissa, kuten esimerkiksi minisarjassa "10.5". Hänellä oli toistuva rooli sarjassa "Tohtori tuli kaupunkiin" ja hän on vieraillut muun muassa sarjoissa "Diagnoosi murha", "Enkelin kosketus", "Kunnian miehet" ja "Walker, Texasista".


title: Reino Kuivamäki

text: Reino Iisakki Kuivamäki (17. toukokuuta 1918 Ilmajoki – 26. maaliskuuta 1982 Seinäjoki) oli suomalainen moukarinheittäjä, joka edusti Suomea arvokisoissa 1940-luvun lopulla ja 1950-luvun alussa.


title: Reino Kuivamäki

text: Kuivamäki sijoittui Oslon EM-kisoissa 1946 moukarinheiton karsinnassa yhdeksänneksi. Lontoon 1948 olympialaisissa hän karsiutui, ja neljä vuotta myöhemmin Helsingin olympialaisissa hän sijoittui loppukilpailussa parhaana suomalaisena 14:nneksi tuloksella 51,85.


title: Reino Kuivamäki

text: Kotimaassaan Kuivamäki edusti Kajaanin Kipinää ja Kurikan Ryhtiä. Hän voitti moukarinheiton Suomen mestaruuden neljä kertaa: vuosina 1946, 1947, 1948 ja 1950. Vuonna 1949 hän sai SM-pronssia. Hän edusti Suomea 13 maaottelussa. Ennätyksekseen 186 cm pitkä Kuivamäki heitti 54,12 m vuonna 1947.


Venäjän federaation ulkoasiainministeriö () on Venäjän ulkoasiainhallinnosta vastaava ministeriö. Sen päärakennus sijaitsee Smolenskin torilla.


title: Venäjän federaation ulkoasiainministeriö

text: Ministeriötä johtaa ulkoasiainministeri, joka on Sergei Lavrov 9. maaliskuuta 2004 alkaen. Venäjä on tällä hetkellä Yhdistyneiden kansakuntien turvallisuusneuvoston puheenjohtajamaa.


text: Ulkoasiainministeriön päärakennus sijaitsee Moskovan sisemmän kehätien varrella korkeassa uusklassisessa pilvenpiirtäjässä, joka rakennettiin toisen maailmansodan jälkeen. Rakennuksessa toimi aikaisemmin Neuvostoliiton ulkoasiainministeriö.


text: Neuvostoliiton ulkoasiainministeriöön liittyi oleelliselta osaltaan aikaisemmin Neuvostoliiton ulkoasiainministeriön diplomaattikunnan pääpalveluhallinto, lyhyesti GlavUPDK jolla oli yksinoikeus tarjota Neuvostoliitossa toimiville suurlähetystöille ja edustustoille henkilökuntaa.


text: Venäjän federaation ulkoasiainministeriön edeltäjiä olivat Neuvostoliiton ulkoasiainministeriö, Neuvostoliiton ulkoasiainkansankomissariaatti, Venäjän federatiivisen sosialistisen neuvostotasavallan ulkoasiainkansankomissariaatti ja Venäjän keisarikunnan ulkoasiainministeriö.


title: Brian Drummond

text: Brian Drummond (s. 10. elokuuta 1969 Salmon Arm, Brittiläinen Kolumbia, Kanada) on kanadalainen ääninäyttelijä.


title: Brian Drummond

text: Drummond opiskeli näyttelemistä Studio 58 -teatterikoulussa, josta valmistuttuaan ryhtyi näyttelijäksi esiintyen teatterissa niin Kanadassa, kuin Yhdysvalloissa. Neljä vuotta myöhemmin hän kokeili esiintymistä televisiosarjoissa; Drummondin roolit olivat lähinnä cameoita.


title: Brian Drummond

text: Muutamia vuosia myöhemmin Drummond kuitenkin siirtyi täysipäiväiseksi ääninäyttelijäksi kuullessaan, että hänen kotikaupungissaan Vancouverissa oli tarjolla useita animaatioihin liittyviä rooleja. Tämän jälkeen hän on ollut yksi Kanadan tunnetuimmista ääninäyttelijöistä, ja hän on työskennellyt enimmäkseen Ocean Groupilla dubatessaan animesarjoja ja elokuvia. Dubbauksien lisäksi Drummon on ollut mukana myös alkuperäisissä äänirooleissa animaatioissa, kuten G.I. Joe Extreme, Beast Machines, Spider-Man Unlimited, Krypto the Superdog, Class of the Titans, Storm Hawks, Hulk Vs, Hot Wheels Battle Force 5, ja Lego Ninjago.


title: Kosovon superliiga

text: Kosovon superliiga on Kosovon jalkapallon pääsarja. Vuosina 1945–1999 pelattiin erillistä Kosovon Jugoslavian osavaltiosarjaa. Kosovon omaa mestaruussarjaa on pelattu vuodesta 1999 UNMIK-hallinnon perustamisesta lähtien.


title: Kosovon superliiga

text: Sarjan järjestää Kosovon jalkapalloliitto ja tällä hetkellä siihen kuuluu 12 joukkuetta, jotka pelaavat keskenään kaksinkertaisen sarjan. Kauden päätteeksi kolme heikoiten sijoittunutta joukkuetta putoaa toiseksi korkeimmalle sarjatasolle, joka on nimeltään "Liga e Parë".


title: Aulis Reinikka

text: Aulis Aleksanteri Reinikka (myöhemmin Ala-Reinikka, 21. lokakuuta 1915 Kurikka – 4. maaliskuuta 1998 Kurikka) oli suomalainen seiväshyppääjä ja kymmenottelija. Hän edusti Kurikan Ryhtiä.


title: Aulis Reinikka

text: Reinikka sijoittui Berliinin 1936 olympialaisten kymmenottelussa 11:nneksi. Seiväshypyssä hän karsiutui. Pariisin EM-kisoissa 1938 hän sijoittui seiväshypyssä kuudenneksi.


title: Aulis Reinikka

text: Reinikka voitti Suomen mestaruuden seiväshypyssä vuosina 1935, 1936, 1937, 1939 ja 1940 sekä kymmenottelussa vuosina 1937 ja 1938. Hänen seiväshyppyennätyksensä oli 410 cm (vuodelta 1940), ja hän oli kaikkien aikojen toinen suomalainen neljän metrin ylittäjä. Kymmenottelussa hänen ennätyspisteensä olivat 6755 (vuodelta 1936).


title: Aulis Reinikka

text: Aulis Reinikan veljistä Ilmari, Frans ja Aatto Reinikka olivat yleisurheilun SM-mitalisteja ja maaotteluedustajia.


title: UNMIK

text: UNMIK (engl. "United Nations Interim Administration Mission in Kosovo") on 19. kesäkuuta 1999 perustettu Yhdistyneiden kansakuntien johtama operaatio tehtävänään vastata sodanjälkeisen Kosovon väliaikaisesta siviilihallinnosta. YK-hallinnon päällikkönä toimii saksalainen Joachim Rücker.


title: UNMIK

text: Kosovo julistautui itsenäiseksi 17. helmikuuta 2008, mutta YK ei ole toistaiseksi tunnustanut itsenäisyyttä ja UNMIK-hallinto jatkaa alueella.


title: UNMIK

text: NATO-johtoinen KFOR-operaatio ("Kosovo Force") toimii YK:n valtuutuksella ja vastaa läsnäolollaan vihamielisyyksien estämisestä ja rauhan ylläpidosta.


title: Ilmari Reinikka

text: Jaakko Ilmari Reinikka (10. elokuuta 1906 Kurikka – 31. heinäkuuta 1978 Helsinki) oli suomalainen korkeushyppääjä.


title: Ilmari Reinikka

text: Reinikka sijoittui Los Angelesin 1932 olympialaisten korkeushypyssä parhaana eurooppalaisena viidenneksi Suomen ennätystä sivuavalla tuloksella 194 cm, joka jäi hänen uransa parhaaksi tulokseksi. Ylioppilaiden MM-kilpailuissa Darmstadtissa 1930 hän voitti korkeushypyn ja sijoittui keihäänheitossa toiseksi. Hänen keihäänheittoennätyksensä oli 65,92 m.


title: Ilmari Reinikka

text: Kotimaassaan lempinimellä "Kurikan kirppu" tunnettu 177 cm pitkä Reinikka edusti Kurikan Ryhtiä. Hän voitti Suomen mestaruuden vuosina 1930 ja 1931.


title: Ilmari Reinikka

text: Ilmari Reinikan veljistä Aulis, Frans ja Aatto Reinikka olivat yleisurheilun SM-mitalisteja ja maaotteluedustajia.


title: Alessandro Valignano

text: Alessandro Valignano (15. helmikuuta 1539 Chieti – 20. tammikuuta 1606 Macao) oli italialainen jesuiittalähetyssaarnaaja, joka toimi Kaukoidässä, erityisesti Japanissa. Hän liittyi jesuiittoihin vuonna 1566 ja hänet lähetettiin Kaukoitään vuonna 1573. Italialaisen nimitys valvomaan jesuiittojen toimia portugalilaisten hallitsemassa Aasiassa oli kiistelty päätös, ja hänen kansallisuutensa yhdessä hänen politiikkansa kanssa johti useisiin konflikteihin muiden lähetyssaarnaajien kanssa.


title: Alessandro Valignano

text: Valignano vieraili Japanissa ensimmäisen kerran vuosina 1579–1582 ja muodosti perusstrategian katolilaiselle toiminnalle Japanissa. Tätä kutsutaan yleensä adaptationismiksi. Hän asetti jesuiittojen vaikutusvallan kasvun kristittyjen periaatteiden noudattamisen edelle ja yritti välttää kulttuurien välisiä konflikteja tekemällä kompromisseja, kun japanilaiset tavat eivät sopineet katoliseen arvomaailmaan. Hänen toimintamallinsa oli ristiriidassa fransiskaanien ja dominikaanien kanssa, ja Valignano työskentelikin kovasti pitääkseen nämä ryhmät poissa maasta.


title: Arvo Huutoniemi

text: Arvo Armas Huutoniemi (29. lokakuuta 1913 Lehtimäki – 21. toukokuuta 1996 Vantaa) oli suomalainen kiekonheittäjä


title: Arvo Huutoniemi

text: Huutoniemi sijoittui Lontoon 1948 olympialaisten kiekonheitossa yhdeksänneksi. Neljä vuotta myöhemmin hän oli 38-vuotiaana mukana Helsingin olympialaisissa jääden karsinnassa sijalle 29 tuloksella 42,79.


title: Arvo Huutoniemi

text: Kotimaassaan Huutoniemi edusti Evijärven Urheilijoita ja Helsingin Poliisi-Voimailijoita. Hän voitti kiekonheiton Suomen mestaruuden vuosina 1947, 1948 ja 1951 sekä sai SM-hopeaa vuosina 1938, 1945 ja 1946. Hän edusti Suomea 16 maaottelussa. Ennätyksekseen 179 cm pitkä Huutoniemi heitti 49,01 m vuonna 1951. Ammatiltaan hän oli komisario. Hänelle on myönnetty Suomen Valkoisen Ruusun ritarimerkki.


title: Reino Hiltunen

text: Reino Jaakko Matias Hiltunen (s. 16. marraskuuta 1924 Helsinki) on entinen suomalainen kolmiloikkaaja.


title: Reino Hiltunen

text: Hiltunen sijoittui Helsingin 1952 olympialaisten kolmiloikassa yhdeksänneksi tuloksella 14,85. Hän oli ainoa suomalainen, joka selviytyi kolmiloikan loppukilpailuun. Hän edusti Suomea 11 maaottelussa vuosina 1948–1953.


title: Reino Hiltunen

text: Kotimaassaan Hiltunen edusti Vaasan Vasamaa. Hän voitti kolmiloikan Suomen mestaruuden vuosina 1948 ja 1951, SM-hopeaa vuosina 1952 ja 1953 sekä SM-pronssia vuonna 1950. Pituushypyssä hän sai SM-pronssia vuonna 1948. Ennätyksekseen 170 cm pitkä Hiltunen hyppäsi kolmiloikkaa 15,24 m (vuonna 1951) ja pituutta 703 cm (vuonna 1954).


title: Reino Hiltunen

text: "Repe" Hiltunen toimi Etelä-Pohjanmaan piirin kolmiloikan lajivalmentajana vuosina 1956–1960 ja Vaasan Vasaman johtokunnassa 1950- ja 1960-luvuilla.


title: Bar-Kays

text: Bar-Kays oli kuuluisan Stax-yhtiön leivissä aloittanut soul- ja funk-yhtye.


title: Bar-Kays

text: Ensimmäinen albumi, "Soul Finger" (1967) sisälsi kuuluisan samannimisen kappaleen. Yhtye teki tuolloin instrumentaalimusiikkia ja soitti monien Stax-artistien artistien, kuten Otis Reddingin ja Isaac Hayesin, taustalla. 10. joulukuuta, 1967, yhtyeen kitaristi, urkuri, saksofonisti ja rumpali kuolivat lento-onnettomuudessa Lake Mononan yläpuolella matkalla Wisconsinin Madisoniin. Onnettomuudesta selvinnyt trumpetisti Ben Cauley sekä lentokoneesta myöhästynyt basisti James Alexander kokosivat yhtyeen kuitenkin samalla nimellä uudelleen. 1970-luvulla yhtye levytti funkia Mercury Recordsin riveissä, tunnetuin albumi oli vuonna 1976 julkaistu "Too Hot to Stop". R&B-listahittejä syntyi vielä 1980-luvunkin puolella. Vuonna 1991 yhtyeen basisti Alexander aloitti parin vuoden tauon jälkeen keikkailun Bar-Kays-nimellä uudestaan uusilla jäsenillä.


Legendan laulut – Kaikki levytykset 1963–1990 on Juha Vainion tuotannosta koostettu 10:n CD-levyn boxi. Kokoelmassa on 245 Vainion laulamaa laulua vuosilta 1963–1990 sekä 120-sivuinen kirja, joka sisältää Peter von Baghin laatiman esseen Vainion urasta, yhteistyötovereiden haastatteluja, kappalekuvaukset, tekijätiedot, alkuperäiskansilla kuvitetun diskografian sekä yli 200 valokuvaa. Kokoelma sisältää varsinaisten levytysten lisäksi miltei kaikki Juha Vainion mainos-, onnittelu- ja pornolaulut. Se julkaistiin 21. toukokuuta 2008. Kokoelmasta julkaistiin myös 48 kappaleen tiivistelmä, "Legendan laulut – 48 mestariteosta".


title: Legendan laulut – Kaikki levytykset 1963–1990

text: Boksi debytoi Suomen virallisen listan toisella sijalla, ja se pysyi listalla yhteensä 39 viikkoa.


text: CD1: 1963–1967CD2: 1967–1971


text: CD3: 1972–1974


text: CD4: 1974–1976CD5: 1977–1979CD6: 1979–1983CD7: 1984–1990CD8: KAIKKI MAINOSLAULUT 1969–1986CD9: KAIKKI MAINOSLAULUT 1969–1986CD 10: PAHOJEN POIKIEN LAULUT


title: Todd Lodwick

text: Todd Lodwick (s. 21. marraskuuta 1976 Steamboat Springs, Colorado, Yhdysvallat) on yhdysvaltalainen yhdistetyn kilpailija ja maailmanmestari.


title: Todd Lodwick

text: Lodwick on osallistunut urallaan kuusiin talviolympialaisiin. Lillehammerissa 1994 hän sijoittui henkilökohtaisessa kilpailussa 13:nneksi ja joukkuekilpailussa seitsemänneksi. Naganossa 1998 hän sijoittui henkilökohtaisessa kilpailussa 20:nneksi ja joukkuekilpailussa kymmenenneksi. Salt Lake Cityn olympialaisissa 2002 hän sijoittui viidenneksi sprintissä ja seitsemänneksi normaalikilpailussa. Lisäksi hän oli mukana Yhdysvaltain joukkueessa, joka sijoittui neljänneksi joukkuekilpailussa. Torinon olympialaisissa 2006 Lodwick oli kahdeksas normaalikilpailussa, yhdeksäs sprintissä ja seitsemäs joukkuekilpailussa. Vancouverissa 2010 Lodwick oli hopealla joukkuekilpailussa, neljäs normaalimäen kilpailussa ja kolmastoista suurmäen kilpailussa. Sotšissa 2014 hän sijoittui joukkuekilpailussa kuudenneksi.


title: Todd Lodwick

text: Maailmanmestaruuskilpailuihin Lodwick otti osaa ensimmäisen kerran Thunder Bayssä 1995, jossa hän sijoittui neljänneksi joukkuekilpailussa. Liberecissä 2009 Lodwick voitti yhteislähtökilpailussa ensimmäisen maailmanmestaruutensa. Kaksi päivää myöhemmin hän voitti normaalimäen Gundersen-kilpailun mestaruuden. Oslon MM-kilpailuissa 2011 hän oli suurmäen Gundersen-kilpailussa viides ja normaalimäen kilpailussa kahdeksas. Val di Fiemmen MM-kilpailuissa 2013 Lodwick voitti pronssia yhdessä Yhdysvaltojen joukkueen kanssa normaalimäen joukkuekilpailussa. Henkilökohtaisissa kilpailuissa hän on MM-kisoissa sijoittunut lisäksi kaksi kertaa kolmannelletoista sijalle sprintissä. 1996 junioreiden MM-kilpailuissa Italian Asiagossa Lodwick voitti normaalikilpailun maailmanmestaruuden.


title: Todd Lodwick

text: Yhdistetyn maailmancupissa Lodwick on voittanut kuusi osakilpailua ja seisonut yhteensä 28 kertaa palkintokorokkeella. Hänen paras sijoituksensa kokonaiskilpailussa on neljäs tila, johon hän on yltänyt kolmella eri kaudella.


title: Todd Lodwick

text: Lodwick lopetti uransa kauden 2005–2006 jälkeen, mutta teki paluun kaudelle 2008–2009. Joulukuussa 2008 hän kilpaili yhdistetyn Continental Cupissa neljässä osakilpailussa, joista voitti kolme ja oli kerran toinen. Ensimmäiset maailmancupin kilpailunsa paluunsa jälkeen hän kilpaili 27.–28. joulukuuta Oberhofissa ja sijoittui molemmissa kilpailuissa toiseksi.


title: Todd Lodwick

text: Lodwick kilpaili viimeisen kerran yhdistetyn maailmancupissa joulukuussa 2013 sekä arvokilpailuissa Sotšin olympialaisissa 2014.


title: Öljynsiirtoputkisto

text: Öljynsiirtoputkistot ovat pitkiä usean öljyputken muodostamia öljynsiirtoväyliä, jotka saattavat ulottua valtioiden rajojen ylitse. Niillä korvataan öljyn maantie- ja merikuljetuksia ja ne usein päättyvät satamiin jatkokuljetuksia varten. Saatavuuteen ja toimitusvarmuuden vuoksi niillä on huoltovarmuuden kautta myös laajaa yhteiskunnallista merkitystä, minkä vuoksi ne voivat olla valtioiden välisen kilpailun kohteita samoin kuin myös terrorikohteita.


title: Kiss Army

text: Kiss Army on yhdysvaltalaisen Kiss-yhtyeen virallinen kannattajajärjestö. Se aloitti toimintansa Yhdysvalloissa vuonna 1975 ja sen perustivat Bill Starkey ja Jay Evans. Kiss Armylla on lukuisia maakohtaisia alajaostoja.


title: Kiss Army

text: Kiss Armya on pidetty yleisesti musiikkimaailman uskollisimpana fanijärjestönä ja siitä kertoo mm. sen jatkuvasti kasvava jäsenmäärä. Virallisessa Kiss Armyssa on tällä hetkellä noin 100 000 jäsentä.


title: Kiss Army

text:
Myös Suomessa on oma Kiss Armyn alajaosto. Suomalaisen Kiss Army Finlandin on perustanut sittemmin Tomi Putaansuu eli Lordi-yhtyeestä tunnettu Mr. Lordi. Järjestö perustettiin ensimmäisen kerran 1990-luvun puolessavälissä, mutta muutaman vuoden kuluttua se lopetti toimintansa. Kiss Army Finland perustettiin uudelleen vuonna 2005, ja se rekisteröitiin viralliseksi yhdistykseksi 2008.
KISS ARMY FINLAND - KAF MUSIC ASSOCIATION RY:n hallituksen puheenjohtajana toimii Petteri Limnell, joka foorumilla toimii nimellä Petsku. Varapuheenjohtaja on Jouko Väänänen (joukov), sihteerinä toimii Janne Fredriksson (Dr.Devereaux) ja taloudenhoitajana on Antti Kökkö (Kökkö).


title: Islam Bairamukov

text: Islam Bairamukov (s. 12. kesäkuuta 1971 Lugovoje, Jambılin alue) on kazakstanilainen entinen vapaapainija, Aasian mestari ja olympiahopeamitalisti.


title: Islam Bairamukov

text: Ensimmäisissä aikuisten arvokilpailuissaan, vuoden 1993 Aasian-mestaruuskilpailuissa Ulan-Batorissa Bairamukov saavutti 90-kiloisten sarjassa hopeaa hävittyään loppuottelussa Iranin Rasu Khadem Azghadille. Samana vuonna Toronton MM-kisoissa hän sijoittui viidenneksi. Vuonna 1994 Istanbulin MM-kisoissa tuli 11. sija, mutta samana vuonna Aasian kisoissa Hiroshimassa Bairamukov saavutti pronssia. 1995 Atlantan MM-kisoissa Bairamukov paini 100-kiloisten sarjassa ja sijoittui kolmanneksitoista. Samana vuonna hän voitti kultamitalin Keski-Aasian kisoissa Taškentissa.


title: Islam Bairamukov

text: 1996 Bairamukov palasi 90-kiloisten sarjaan. Aasian-mestaruuskisoissa Kiinan Xiaoshaninssa hän saavutti jälleen hopeaa hävittyään jälleen finaalissa Rasu Khadem Azghadille. Samana vuonna Atlantan olympialaisissa hänen sijoitukskseen jäi 11. 1997 Aasian-mestaruuskisoissa Iranissa hän sijoittui 97-kiloisten sarjassa pronssille, samoin kuin toukokuussa Pusanissa käydyissä Itä-Aasian kisoissa. 1997 Krasnojarskin MM-kisoissa hän oli neljäs, ja voitti samana kultamitalin Bangkokissa järjestetyssä Asia Oceania Cupissa. 1998 Teheranin MM-kisoissa hän sijoittui kahdeksanneksi ja samana vuonna Aasian kisoissa Bangkokissa neljänneksi. 1999 hän voitti jälleen Aasian-mestaruushopeaa, tällä kertaa kärsittyään loppuottelutappion iranilaiselle Alireza Heydarille. Seuraavana vuonna Kiinan Guilinissa mitali kirkastui kullaksi kun Aasian-mestaruusloppuottelussa Bairakumov voitti uzbekistanilaisen Soslan Frajevin. Syksyllä Sydneyn olympialaisissa Bairamukov saavutti hopeaa hävittyään loppuottelussa Venäjän Sagid Murtazalijeville.


title: Islam Bairamukov

text: Toukokuussa 2001 Bairamukov voitti kultaa Itä-Aasian kisoissa Osakassa voitettuaan loppuottelussa isäntämaan Kiyotaka Kodairan. 2002 Aasian kisoissa Busanissa hän oli kuudes. Bairamukovin viimeisiksi kansainvälisiksi arvokilpailuiksi jäivät 2004 Ateenan kesäolympialaiset, joissa hän sijoittui kymmenenneksi.


title: Patrick Archibald

text: Patrick Archibald on yhdysvaltalainen animaattori ja animaatio-ohjaaja, joka on työskennellyt enimmäkseen Marvel-animaatioiden parissa. Hän muun muassa ohjasi kaikki Spider-Man Unlimitedin jaksot.


title: Mukdenin välikohtaus

text: Mukdenin välikohtaus ("Liutiaohun välikohtaus" ,yksinkertaistettu kiina: 柳条湖事变; perinteinen kiina: 柳條湖事變; pinyiniksi: Liǔtiáohú Shìbiàn, japaniksi: 柳条湖事件, Ryūjōko-jiken), tai "Mantšurian välikohtaus" (kanjiksi: 滿洲事變, kanjiksi: 満州事変, Manshū-jihen) tai "18. syyskuun välikohtaus" (yksinkertaistettu kiina: 九一八事变; perinteinen kiina: 九一八事變; pinyiniksi: Jiǔ Yībā Shìbiàn) tapahtui eteläisessä Mantšuriassa 18. syyskuuta 1931, kun japanilaiset nuoret upseerit räjäyttivät osan Japanin Etelä-Mantšurian rautatien omistamaa rataa lähellä Mukdenia (nykyinen Shenyang). Keisarillisen Japanin armeija syytti teosta kiinalaisia toisinajattelijoita, millä saatiin aikaan tekosyy hyökkäykselle Mantšuriaan.


title: Mukdenin välikohtaus

text: Kiina oli luovuttanut ensimmäisen Kiinan–Japanin sodan päättäneellä Shimonosekin sopimuksella Japanille Formosan, Peskadorit ja Liandongin niemimaan mutta Ranska, Saksa ja etenkin Venäjä vastustivat niemimaan luovutusta Japanille. Sen sijaan maat painostivat Japania hyväksymään niemimaan sijaan 30 miljoonaan taelin korvauksen. Venäjä aloitti tämän jälkeen Etelä-Mantšurian rautatien rakentamisen, joka yhdisti Harbinin kaupungin Port Arthuriin. Venäjä hallitsi jo ennestään Itä-Mantšurian rautatietä ja nyt alueen halkaisevia rautateitä vartioi yhteensä 175 000 venäläissotilasta ja alue oli näin käytännössä Venäjän vallan alla. Japani piti Venäjää suorana uhkana sen hallitsemalle Korealle ja suuremmille suunnitelmille hallita Itä-Aasiaa. Maiden välit kiristyivät ja kehitys huipentui Venäjän–Japanin sotaan vuonna 1904-05. Japanin voitot Venäjästä Port Arthurissa ja Tsushimassa pakottivat Venäjän hyväksymään Portsmouthin sopimuksen, jolla maa luovutti Port Arthurin ja Etelä-Mantšurian rautatien hallinnan Japanille. Molemmat maat sitoutuivat vetäytymään Kiinasta ja tunnustamaan Kiinan suvereniteetin Mantšuriassa.


title: Mukdenin välikohtaus

text: Qing-dynastian luhistuttua vuonna 1912 maata hallitsivat paikalliset sotaherrat. 1920-luvulle tultaessa yksi heistä voimakkaimmista oli Mantšuriaa 100 000:n miehen hyvin varustetun Fengtian-armeijansa kautta hallinnut Zhang Zhuolin. Japanin Etelä-Mantšurian rautatietä turvaamassa oli noin 10 000 Guandong-armeijan sotilasta. Monet tämän armeijan upseereista halusivat sytyttää sodan Kiinaa vastaan ja liittää Mantšurian Japaniin samaan tapaan, kuin Korealle oli käynyt vuonna 1910. Monien japanilaisten mukaan Japanin tuli johtaa Aasiaa länttä vastaan ja Mantšurian hallintaa pidettiin välttämättömänä näille suunnitelmille. 4. kesäkuuta 1926 Zhang Zhuolinia kuljettaneen junan alla räjähti erään japanilaisen upseerin asettama pommi ja Zhang sai surmansa. Kansallismielistä hallitusta Nanjingissa johtanut Tšiang Kai-šek ei kuitenkaan ryhtynyt Japanin vastaisiin toimiin, kuten pommin asettajat olivat toivoneet. Valtaan Mantšuriassa nousi Zhangin poika Zhang Xueliang, joka oli uskollinen kansallismieliselle hallitukselle ja toi alueen näin sen vähintään nimellisen vallan alle joulukuussa 1928.


title: Mukdenin välikohtaus

text: Zhang Xueliang ei tyytynyt pelkästään aikaisempaan vallinneeseen tilanteeseen. Hän ei suostunut uusiin myönnytyksiin Japanille, pyrki pääsemään eroon aikaisemmin tehdyistä myönnytyksistä ja vahvisti armeijaansa 250 000:n mieheen. Taloudellisten ongelmien kanssa painivat poliitikot ja armeijan edustajat Japanin kotisaarilla valmistelivat puolestaan määräyksiä, jotka estäisivät Guandong-armeijan provokaatiot Kiinaa vastaan. Upseerit tiesivät ajan olevan vähissä ja päättivät ryhtyä vielä toiseen yritykseen. 18. syyskuuta 1931 Etelä-Mantšurian rautatien varrella lähellä suurta kiinalaista varuskuntaa Mukdenissa räjähti. Kiinalaiset sotilaat saapuivat paikalle tutkimaan tilannetta ja he joutuivat japanilaisten sotilaiden tulittamaksi. Japanilaiset jatkoivat hyökkäystään aina kiinalaiseen varuskuntaan saakka. Uutinen kiinalaisten väitetystä hyökkäyksestä levisi ja japanilaisten joukkojen komentaja Koreassa päätti lähettää joukkoja Etelä-Mantšuriaan. Guangdong-armeija valtasi Mukdenin ja alueen muut merkittävät kaupungit kohdaten vain ajoittaista vastarintaa. Tšiang Kai-šek oli kieltänyt joukkoja tekemästä vastarintaa ja seuraavien kolmen kuukauden sisällä Zhengin joukot oli siirretty Kiinan muurin eteläpuolelle.


title: Mukdenin välikohtaus

text: Vetäytyminen Mantšuriasta ilman vastarintaa johti Japanin vastaisiin mielenilmauksiin Kiinassa. Japanin vastainen boikotti levisi ympäri Kiinaa ja tilanteesta huolestui Shanghain kansainvälinen siirtokunta, joka pelkäsi ulkomaalaisten vastaisia mellakoita. Japanilaiset merijalkaväen sotilaat saapuivat tammikuussa 1932 alueelle turvaamaan japanilaisia yrityksiä, mikä johti yhteenottoihin kiinalaisten joukkojen kanssa. Vastauksena tähän Japani pommitti Zhabein teollisuus- ja asuinaluetta ja hyökkäsi itse kaupunkiin. kiivaiden taistelujen jälkeen solmittiin aselepo toukokuussa 1932. Tällä välin japanilaiset olivat nostaneet Qing-dynastian viimeisen keisari Pu Yi valtaistuimelle Mantšuriassa, jota hallitsi nyt Mantšukuo-niminen Japanin nukkevaltio. Kiina valitti Kansainliittoon vaatien Japanin vetäytymistä Mantšuriasta. Kansainliitto lähetti paikalle asiaa tutkivan lähetystön jaarli Lyttonin johdolla. Lyttonin valmisteleman selvityksen mukaan Mukdenin välikohtaus oli Japanin toteuttama ja että Mantšukuo ei ollut oikea valtio, vaan Japanin armeijan hallitsema nukkevaltio. Kansainliiton äänestettyä selvityksen paikkansapitävyyden puolesta Japani erosi järjestöstä. Japani vakiinnutti asemansa Mantšuriassa neuvotellen Neuvostoliiton luopumaan oikeuksistaan Itä-Mantšurian rautatiehen vuonna 1934 ja vallaten sen raja-alueita vielä vuosina 1932–1935.


title: Mukdenin välikohtaus

text: Tšiang Kai-šekin johtamat kansallismieliset pyrkivät ostamaan itselleen aikaa alueita luovuttamalla vahvistaen samalla Kiinan armeijaa ja maan yhtenäisyyttä. Ajankohtaisempana ongelmana pidettiin kommunisteja, joita vastaan käytiin sisällissotaa. Kansallismieliset ja kommunistit pääsivät yhteisymmärrykseen Japanin vastaisista toimista vasta toisen Kiinan–Japanin sodan syttymisen jälkeen syyskuussa 1937. Japani säilytti asemansa Mantšuriassa ja jatkoi Itä-Aasian ja Tyynenvaltameren alueiden valtauksiaan toisen maailmansodan aikana.


title: Korven kuningas

text: Korven Kuningas (2008) on suomalaisen folk metallia soittavan Korpiklaani-yhtyeen viides albumi. Albumin digipack-versiolla on bonuskappale, samoin Japanin versiolla.


title: Korven kuningas

text: Albumi ylsi Suomen virallisen listan sijalle 16.


title: Norsunluutorni

text: Norsunluutorni on nykyaikaisessa merkityksessä Charles Augustin Sainte-Beuven käyttöön ottama termi. Sillä tarkoitetaan tieteilijöiden ja taiteilijoiden asennetta, jossa todellisuuteen suhtaudutaan epäkäytännöllisesti ja keskitytään teoreettiseen ja abstraktiin. Ulkoisen todellisuuden sijasta pitäydytään sisäiseen. Tällä tavalla käyttäytyvän henkilön voidaan sanoa tarkastelevan tai kommentoivan asioita ”norsunluutornista” käsin.


title: Norsunluutorni

text: Itse sana esiintyy alkujaan Vanhan testamentin Laulujen laulun jakeessa 7:4, jossa naisen kaulan kauneutta kehutaan vertaamalla sitä norsunluiseen torniin.


title: Daito Takahashi

text: Daito Takahashi ( s. 16. joulukuuta 1980 Akita, Japani) on japanilainen yhdistetyn kilpailija ja mäkihyppääjä.


title: Daito Takahashi

text: Takahashi on sijoittunut talviolympialaisissa yhdistetyssä kaksi kertaa kuudennelle sijalle: 2002 Salt Lake Cityn olympialaisten sprinttikilpailussa sekä 2006 Torinon kisojen joukkuekilpailussa. Salt Lake Cityssä hän sijoittui vielä joukkuekilpailussa kahdeksanneksi ja normaalikilpailussa kahdenneksitoista. Torinossa hän keskeytti normaalikilpailun ja sijoittui sprintissä viidenneksitoista.


title: Daito Takahashi

text: Maailmanmestaruuskilpailuissa Takahashin paras sijoitus yhdistetyssä on tullut joukkuekilpailussa, jossa Japanin joukkue sijoittui viidenneksi Lahdessa 2001. Henkilökohtaisissa kilpailuissa hän on sijoittunut kaksi kertaa kymmenenneksi: Val di Fiemmen normaalikilpailussa 2003 ja Oberstdorfin sprintissä 2005.


title: Daito Takahashi

text: Takahashi on voittanut urallaan kaksi yhdistetyn maailmancupin osakilpailua, molemmat Lahdessa maaliskuussa 2004. Kaikkiaan hän on sijoittunut kolmen parhaan joukkoon seitsemän kertaa. Kokonaiskilpailussa hän on ollut kahdesti viides kausilla 2001–2002 ja 2003–2004.


title: Daito Takahashi

text: Mäkihypyn maailmancupissa Takahashi teki debyyttinsä Sapporossa tammikuussa 2014 sijoittuen 30:nneksi.


title: Mussalon voimalaitos

text: Mussalon voimalaitos oli Kotkan Mussalon saaressa sijaitseva Pohjolan Voiman omistama voimalaitoskokonaisuus, joka käsittää laitosyksiköt Mussalo 1 ja Mussalo 2. Voimalaitoksilla tuotettiin sähköä ja kaukolämpöä ja niiden yhteinen nettosähköteho oli 313 megawattia. Voimalaitoksella oli oma hiili- ja öljysatama. Voimalaitos on poistunut käytöstä ja se purettiin.


title: Mussalon voimalaitos

text: Mussalo 1 oli vuonna 1966 valmistunut hiilivoimalaitos, jonka nettosähköteho oli 75 megawattia. Sähkön lisäksi laitos pystyi tuottamaan myös kaukolämpöä. Laitoksen lisä- ja käynnistyspolttoaineena oli maakaasu ja varapolttoaineena raskas polttoöljy. Mussalo 1:n savupiipun korkeus oli 85 metriä.


title: Mussalon voimalaitos

text: Mussalo 2 oli vuonna 1973 valmistunut lauhdevoimalaitos, jonka nettosähköteho oli 238 megawattia. Sähkön lisäksi laitos pystyi tuottamaan omalla höyryntuotannollaan myös kaukolämpöä. Laitoksen pääpolttoaine oli maakaasu ja varapolttoaine raskas polttoöljy. Mussalo 2 suunniteltiin alun perin polttamaan öljyä, mutta 1985 siihen lisättiin mahdollisuus polttaa myös maakaasua. Vuonna 1994 laitosyksikön yhteyteen rakennettiin uusi kaasuturbiinilaitos, joka liitettiin kombikytkennällä vanhaan laitokseen. Kattilalaitokseen asennettiin myös vähemmän typpioksideja tuottavat polttimet. Kaasuturbiinilaitoksen nettosähköteho on 62 megawattia ja kokonaisuudessaan laitoksen maksimiteho nousi muutoksen ansiosta n. 240 megawattiin. Mussalo 2:n savupiipun korkeus oli 130 metriä.


title: Mussalon voimalaitos

text: Pohjolan Voima ilmoitti vuonna 2013 sulkevansa voimalaitokset. Sulkemispäätökseen vaikutti erityisesti maakaasun kilpailukyvyn heikkeneminen energiantuotannossa sekä kaukolämmön toimitussopimuksen päättyminen Kotkan kaupungin kanssa vuonna 2007. Voimalaitokset olivat varavoimakäytössä ja kuuluivat Suomen sähköntuotantoreserviin. Mussalo 2 oli toiminnassa viimeksi lyhyen aikaa talvella 2010. Mussalo 1 oli ollut toimettomana pidempään.


title: Mussalon voimalaitos

text: Voimalan purkutyöt alkoivat kesällä 2015 ja valmistuvat 2015, ja voimala purettiin maan tasalle. Jäljelle jäivät vielä konttori- ja huoltorakennukset ja kytkinkenttä. Purkaminen vähensi runsaat 300 megawattia sähkön tuotannon ja kulutuksen tasapainottamiseen soveltuvaa kapasiteettia.


title: Mussalon voimalaitos

text: Voimalaitos räjäytettiin maan tasalle. Kyseessä oli tuolloin mahdollisesti korkeimmasta räjäytetystä rakennuksesta Euroopassa. Rakennus oli 133 metriä korkea.


title: Äänekosken Urheilijat

text: Äänekosken Urheilijat on vuonna 1932 perustettu urheilun yleisseura Äänekoskelta, Keski-Suomesta. Seuran ohjelmaan kuuluvat yleisurheilu, lentopallo ja salibandy. Alun alkaen lajeja olivat myös hiihto, paini, voimistelu ja pesäpallo.


title: Äänekosken Urheilijat

text: Yleisurheilussa ÄU on menestynyt erityisesti keihäänheitossa: Jorma Kinnunen saavutti olympiahopeaa 1968 Mexico Cityssä ja heitti seuraavana vuonna Tampereella uuden maailmanennätyksen 92,70. Hänen poikansa Kimmo Kinnunen voitti maailmanmestaruuden 1991 Tokiossa ja MM-hopeaa 1993 Stuttgartissa.


title: Äänekosken Urheilijat

text: ÄU:n miesten edustusjoukkue pelasi parhaimmillaan Suomen toiseksi korkeimmalla sarjatasolla 1-sarjassa. Naisten joukkue pelasi 2-sarjassa. Lisäksi seuralla on juniori- ja ikämiesjoukkueita.


title: Äänekosken Urheilijat

text: Toinen perinteikäs äänekoskelainen urheiluseura Äänekosken Huima vastaa paikkakunnalla kori- ja jalkapallotoiminnasta. Seuroilla on olemassa eräänlainen sanaton sopimus työnjaosta lajien välillä.


title: Nettosähköteho

text: Nettosähköteho on se sähköteho, minkä sähkövoimalaitos kykenee tuottamaan vähennettynä sillä sähköteholla, minkä laitos tarvitsee omaan käyttöönsä. Monet lauhdevoimalaitokset tuottavat höyryturbiiniensa sähköntuotannon lisäksi myös nettosähkötehoonsa nähden merkittävän määrän, jopa puolet kaukolämmöksi kelpaavaa prosessilämpöä. Tämän vuoksi suurehkot sähkövoimalaitokset ovat muutaman kilometrin päässä kaukolämpöä käyttävien kaupunkien keskustoista.


title: Nettosähköteho

text: Vesivoimalaitokset eivät tuota kaukolämpöä, koska niissä ei ole höyry-, vaan vesiturbiineja.


title: Kalevan kisat 1954

text: Kalevan kisat järjestettiin vuonna 1954 Turussa 12.–13. elokuuta. Kilpailupaikka oli Turun urheilupuisto. Kalevan maljan voitti Helsingin Kisa-Veikot. Naisilla oli omat yleisurheilun Suomen-mestaruuskilpailut Tampereella 15. elokuuta.


title: Kalevan kisat 1954

text: Kilpailut järjestettiin Tampereella 15. elokuuta.


title: Kalevan kisat 1953

text: Kalevan kisat järjestettiin vuonna 1953 Porissa 15.–16. elokuuta. Kilpailupaikka oli Herralahden kenttä. Kalevan maljan voitti Helsingin Kisa-Veikot. Naisilla oli omat yleisurheilun Suomen-mestaruuskilpailut Salossa 16. elokuuta.


title: Kalevan kisat 1953

text: Kilpailut järjestettiin Salossa 16. elokuuta.


title: Kalevan kisat 1952

text: Kalevan kisat järjestettiin vuonna 1952 Seinäjoella 23.–24. elokuuta. Kilpailupaikka oli Seinäjoen keskuskenttä. Kilpailut järjestettiin kolme viikkoa Helsingin kesäolympialaisten jälkeen. Kalevan maljan voitti Helsingin Kisa-Veikot. Naiset kilpailivat omissa yleisurheilun Suomen-mestaruuskilpailuissaan Heinolassa 24. elokuuta.


title: Kalevan kisat 1952

text: Kilpailut järjestettiin Heinolassa 24. elokuuta.


title: Kalevan kisat 1951

text: Kalevan kisat järjestettiin vuonna 1951 Helsingissä 19.–20. elokuuta. Kilpailupaikka oli Olympiastadion. Kalevan maljan voitti Helsingin Kisa-Veikot. Naiset kilpailivat omissa yleisurheilun Suomen-mestaruuskilpailuissaan Helsingissä 12. elokuuta.


title: Kalevan kisat 1951

text: Kilpailut järjestettiin Helsingissä 12. elokuuta. Kilpailupaikka oli Eläintarhan kenttä. Ohjelmassa oli ensimmäistä kertaa 200 metrin juoksu. Myös viisiottelussa, joka järjestettiin Lahdessa, kilpailtiin ensimmäistä kertaa naisten Suomen-mestaruudesta. Lajit olivat 80 metrin aitajuoksu, kuulantyöntö, korkeushyppy, pituushyppy ja 200 metrin juoksu.


title: OK! (aikakauslehti)

text: OK! on brittiläinen viikoittainen aikakauslehti, joka on erikoistunut kertomaan julkisuuden henkilöiden elämästä. Vuonna 2005 lehdestä lanseerattiin yhdysvaltalainen versio, jonka seurauksena intialainen painos toukokuussa 2006, espanjankielinen versio Meksikossa vuonna 2006 ja bulgarialainen versio vuonna 2007.


title: OK! (aikakauslehti)

text: Vuonna 2005 lehti sai sai 1 033 156 englannin puntaa oikeudenkäynnin tuloksena. Lehdellä oli yksinoikeus julkaista kuvat Catherine Zeta-Jonesin ja Michael Douglasin häistä, mutta sen kilpailija Hello! julkaisi myös kuvat. Juttu vietiin kuitenkin myöhemmin hovioikeuteen ja "OK!" menetti vahingonkorvaukset.


title: OK! (aikakauslehti)

text: Lehti on suosittu sen näkyvyydestä julkisuuden henkilöiden häissä.


title: OK! (aikakauslehti)

text: Lokakuussa 2005 kolmet julkkishäät olivat samana päivänä — Jordan ja Peter, Kate Garraway ja Derek Draper sekä Samia Ghadie ja Matthew Smith. Lehti julkaisi kaikista erilliset painokset.


title: OK! (aikakauslehti)

text: Samoin on tapahtunut Ashley ja Cheryl Colen häissä, kuten myös Christina Aguileran häissä. "OK!" onnistui hankkimaan kuvia myös Tony Parkerin ja Eva Longorian häistä.


title: OK! (aikakauslehti)

text: Muut häät, jotka "OK!" on uutisoinut, ovat:


title: Pumpkin Tracks

text: Pumpkin Tracks on saksalaisen power metal -yhtye Helloweenin ensimmäinen kokoelma-albumi, ja se on vuodelta 1989.


title: Mate Bulić

text: Mate Bulić on Hertsegovinasta lähtöisin oleva kroaatti pop- ja folk-muusikko. Useat Bulićin kappaleista kertovat hänen kotiseudustaan ja sisältävät elementtejä perinteisestä kroaattimusiikista, kuten lijerica-soitin sekä ganga-tyylinen laulu.


title: The Best, The Rest, The Rare

text: The Best, The Rest, The Rare on saksalaisen power metal -yhtye Helloweenin kolmas kokoelma-albumi vuodelta 1991.


title: Vaskiluoto 3

text: Vaskiluoto 3 on Vaasassa sijaitseva sähkövoimalaitos, jonka sähköteho on 160 megawattia. Laitos käyttää polttoaineenaan raskasta polttoöljyä. Vaskiluoto 3 on ollut osa Suomen sähkön varatuotantoa ja se on. Vaskiluoto 3 sijaitsee Vaskiluodolla Vaasan sataman alueella. Vaskiluoto 3 on poistunut tuotantokäytöstä vuoden 2015 lopussa .


title: George McFly

text: George Douglas McFly on "Paluu tulevaisuuteen" -elokuvatrilogiassa elokuvissa esiintyvä kuvitteellinen hahmo, joka on päähenkilön Marty McFlyn isä. McFlyta ovat näytelleet Crispin Glover ja Jeffrey Weissman.


title: George McFly

text: George McFly syntyi Hill Valleyssä vuonna 1938 ja rakastui alun perin Martyn äitiin, Lorraine Bainesiin, mutta Martyn palattua vuoteen 1955 Lorraine rakastui häneen Georgen sijaan. Lopulta Marty saa vanhempansa rakastumaan uudelleen toisiinsa. "Paluu tulevaisuuteen II" -elokuvassa George McFly nähdään 77-vuotiaana.


title: Emmett Brown

text: Emmett Lathrop ”Doc” Brown on kuvitteellinen hahmo "Paluu tulevaisuuteen" -elokuvatrilogiassa. Hahmoa esittää Christopher Lloyd. Tohtori Brown on keksijä, joka keksii ensimmäisessä elokuvassa aikakoneen. Vaikka ”Doc” onkin älykäs mies, joskus hänellä on tapana tehdä ensin ja ajatella vasta sitten, kuten varastaessaan plutoniumia terroristeilta. Hän ei tullut ajatelleeksi, että terroristit voisivat löytää hänet.


title: Emmett Brown

text: Doc syntyi Hill Valleyssä vuonna 1920. Ensimmäisessä elokuvassa hänet nähdään pääosin 35-vuotiaana, muissa 65-vuotiaana. Doc ei ole naimisissa, mutta hän rakastui Clara Claytoniin trilogian viimeisessä elokuvassa. Heillä on kaksi poikaa nimeltään Jules ja Verne, koska sekä Doc että Clara ovat kirjailija Jules Vernen ihailijoita. Hänellä on Einstein- ja Kopernikus-nimiset lemmikkikoirat. Doc on ystävällinen, vaikka on muun muassa varastanut plutoniumia libyalaisilta nationalistijoukolta ja sanomalehtiä Hill Valleyn kirjastosta.


title: Emmett Brown

text: Doc on hyvin tarkka säännöstä, että kenenkään ei kuulu tietää omaa tulevaisuuttaan, koska ennaltatietoisuus saattaa johtaa tulevaisuuden muuttamiseen. On spekuloitu että tämä raudanluja sääntö saa alkunsa siitä, että Doc sai ensimmäisessä elokuvassa tietää useita seuraavien 30 vuoden tapahtumia Martyn kautta, ja omien sanojensa mukaan oli todella vaikeaa pitää nämä salassa ja varmistaa että kaikki menee kuten on tarkoitettu seuraavat 3 vuosikymmentä. Jos joku varomaton saisi tietää oman tulevaisuutensa, tämä tuskin pystyisi hillitsemään itseään samoin tavoin.


title: Emmett Brown

text: Vuonna 2010 julkaistussa videopelissä "" Doc muuttuu useita kertoja Martyn muutettua vahingossa aikajanaa vuodessa 1931. Docista tulee esimerkiksi Hill Valleyn pormestari vuonna 1985, ja hän nai naisen nimeltä Edna.


title: Håvard Klemetsen

text: Håvard Klemetsen (s. 5. tammikuuta 1979 Kautokeino, Norja) on norjalainen, uransa päättänyt yhdistetyn kilpailija.


title: Håvard Klemetsen

text: Klemetsen oli Norjan joukkueessa voittamassa joukkuekilpailun maailmanmestaruutta Oberstdorfin MM-kilpailuissa 2005. Samoissa MM-kilpailuissa hän sijoittui normaalikilpailussa 20:nneksi. Sapporon MM-kilpailuissa 2007 Klemetsen saavutti uransa toisen arvokisamitalin, kun Norja sijoittui pronssille joukkuekilpailussa. Henkilökohtaisissa kilpailuissa Klemetsen oli normaalikilpailussa kuudestoista ja sprintissä yhdeksästoista. Oslon MM-kilpailuissa 2011 hän oli suurmäen kilpailussa neljäs, normaalimäen kilpailussa kymmenes ja oli mukana pronssia voittaneessa Norjan normaalimäen sekä suurmäen joukkueessa. Val di Fiemmen MM-kisoissa 2013 hän oli normaalimäen Gundersen-kilpailussa viides ja suurmäessä yhdeksäs. Normaalimäen joukkuekilpailusta Klemetsen voitti hopeaa Norjan joukkueen kanssa. Falunin MM-kilpailuissa 2015 hän sai joukkuekilpailussa hopeaa, parisprintissä pronssia parinaan Magnus Moan sekä sijoittui normaalimäen Gundersen-kilpailussa viidenneksi ja suurmäen vastaavassa kilpailussa 11:nneksi.


title: Håvard Klemetsen

text: Torinon talviolympialaisissa 2006 Klemetsen sijoittui normaalikilpailussa 20:nneksi ja sprintissä 40:nneksi. Sotšissa vuonna 2014 hän oli normaalimäen Gundersen-kilpailussa kymmenes, suurmäessä yhdeksäs ja voitti joukkuekilpailussa kultaa.


title: Håvard Klemetsen

text: Klemetsen voitti maailmancupin normaalimäen Gundersen-kilpailun Lillehammerissa joulukuussa 2011. Aiemmin hän oli maailmancupissa sijoittunut parhaimmillaan kaksi kertaa neljänneksi. Maailmancupin kokonaiskilpailussa hän oli kaudella 2011–2012 kymmenes. Hän sijoittui toiseksi sakkokierroskilpailussa Lillehammerissa marraskuussa 2012. Joulukuussa 2013 Klemetsen sijoittui toiseksi sekä Ramsaun että Schonachin kilpailussa. Tammikuussa 2014 hän oli toinen Seefeldin kolmannessa kilpailussa. Hän sijoittui maailmancupin kokonaiskilpailussa viidenneksi kaudella 2013–2014. Tammikuussa 2015 hän oli toinen Seefeldissä ja kolmas Sapporossa. Kauden 2014–2015 kokonaiskilpailussa hän oli kuudes.


title: Håvard Klemetsen

text: Klemetsen ilmoitti kauden 2017 jälkeen uransa olevan päätepisteessään.


title: Onnelliset kohtaa

text:
Onnelliset kohtaa on Scandinavian Music Groupin ensimmäinen studioalbumi, joka julkaistiin 9. syyskuuta 2002. Albumi on yhtyeen albumeista toistaiseksi
parhaiten menestynyt. Levyn myynti ylitti kultalevyyn oikeuttavan määrän julkaisuvuonaan. Sittemmin sitä on myyty platinalevyyn oikeuttava määrä, yli 30 000 kappaletta.


title: Onnelliset kohtaa

text: "Onnelliset kohtaa" oli Suomen virallisella albumilistalla yhteensä kahdeksan viikkoa, joista listan kärkeen se nousi ensimmäisellä listaviikollaan (37/2002). Albumilistalta tippumisen jälkeen albumi nousi vielä kahdeksi viikoksi mid-price-listalle lokakuussa 2003.


title: Onnelliset kohtaa

text: Albumilta julkaistuista singleistä "Tällaisena kesäyönä" ja "Kun tuuli oli viilee" sijoittuivat singlistalle. Albumilta julkaistut neljä singleä eivät saaneet kovin paljoa radiosoittoa, lukuun ottamatta kappaletta "Minne katosi päivät", josta tuli melko suuri hitti. Kappale ei kuitenkaan sijoittunut lainkaan singlelistalle, sillä se julkaistiin vain promootiosinglenä.


title: Onnelliset kohtaa

text: Desibeli.net -sivuston arvostelussa Miika Jalonen kommentoi albumin olevan ”neutraali, vaaraton ja särmätön”. Jalonen sanoi albumin parhaiden kappaleiden olevan albumin alussa. "Kun tuuli oli viilee" -kappaleen bassokuvio on Jalosen mukaan ”mainion rouhea”. "Minne katosi päivät" -kappaleen C-osan sanotaan olevan levyn paras yksittäinen hetki. Albumin yleistunnelman sanotaan olevan ”vaisuhko”.


title: Onnelliset kohtaa

text: Mesta.netin Jouni Hirnin tekemässä arvostelussa albumia kehutaan puolestaan ”yllättävän hyväksi albumikokonaisuudeksi”. Sekä Hirn, että Soundi-lehden arvio sanovat, ettei kappaleiden sävellyksissä ole pyritty hittihakuisuuteen, mutta sitä kuitenkin pidetään hyvänä asiana.


title: Onnenlantti

text: Onnenlantti on suomalaismuusikko Jorma Kääriäisen neljäs sooloalbumi. Se julkaistiin vuonna 2005. Mukana on myös bonus-DVD, joka sisältää mm. kuvia ja "Onnenlantti"-videon.


title: Onnenlantti

text: Albumi nousi Suomen virallisen listan sijalle 23.


title: Yhden tähden hotelli

text: Yhden tähden hotelli on suomalaismuusikko Jorma Kääriäisen viides sooloalbumi. Se julkaistiin 28. helmikuuta 2007. Levyllä soittaa Riku Niemen johtama orkesteri.


title: Yhden tähden hotelli

text: 2. maaliskuuta tuli myös samanniminen Jorma Kääriäisestä kertova elokuva ensi-iltaan (Yhden tähden hotelli).


title: Yhden tähden hotelli

text: Albumi nousi Suomen virallisen listan sijalle 3.


title: Ihanat naiset rannalla

text: Ihanat naiset rannalla on suomalainen elokuva vuodelta 1998. Claes Olssonin ohjaama ja tuottama komedia kertoo suomenruotsalaisen keskiluokan elämänmenosta kolmen 1960-luvun kesän aikana. Kolmihenkisen Engblomin perheen elämässä alkavat puhaltaa uudet tuulet, kun heidän Kesäparatiisiinsa saapuu Ängelin perhe. Elokuva perustuu Monika Fagerholmin vuonna 1994 ilmestyneeseen samannimiseen romaaniin, joka on käännetty yhdelletoista kielelle. "Ihanat naiset rannalla" on ruotsinkielinen. Se esitettiin televisiosarjana syyskuussa 1999. Elokuva on julkaistu myös VHS:nä ja myöhemmin DVD:nä. DVD:llä on myös elokuvan tekovaiheista kertova dokumentti "Onni ja ihanat naiset" sekä traileri.


title: Ihanat naiset rannalla

text: Engblomin perhe viettää kesää vuonna 1964 Kesäparatiisissaan. Perheen äiti, Isabella Engblom on tupakoiva "vedenneito", joka sai ensimmäisen lapsensa Thomasin jo seitsentoistavuotiaana. Insinööri Kajus Engblom on perheen isä, sisäänpäin kääntynyt kotikissa, joka pitää Chet Bakerista vaan ei Paul Ankasta. Kesänviettoon tulee aivan uusia ulottuvuuksia, kun naapurihuvilan nousukasmainen pintaliitäjä Gabriel Ängel eli Gabbe tuo tyttärensä Ninan ja Renéen sekä vaimonsa Rosan kesänviettoon valkoisella Ford Galaxie 500 -autollaan. Ängelit ovat asuneet Kaliforniassa, ja Gabbe esittelee mielellään amerikkalaista elämäntyyliä kesänaapureilleen sinivalkoisessa huvilassaan. Bella ja Rosa ystävystyvät ensimmäisen kesän aikana ja hulluttelevat rannalla ja merellä alasti ja vaatteet päällä. Bella on mielissään naapureista, Kajus viettäisi aikaa mieluummin oman perheen parissa. Thomas saa leikkitoverin syrjään vetäytyvästä Renéestä. Erään kerran lasten leikkiessä Thomas joutuu ampiaisten hyökkäyksen kohteeksi ja saa niin vakavan allergisen reaktion, että hänet on vietävä yöllä lääkäriin. Gabbe lähtee viemään Bellaa ja poikaa terveyskeskukseen, kun Kajuksen vaaleansininen Mini ei käynnisty.


title: Ihanat naiset rannalla

text: Toinen kesä alkaa kohdasta 36'25". Kesänvietto paratiisissa jatkuu päällisin puolin entiseen malliin. Rosa saa oman ateljeen Kesäparatiisiin, snapsilaulut raikuvat ja vesisukset liitävät meren laineilla. Tupperware-kutsujakin järjestetään. Mutta jotain särkyy. Gabben Ford Galaxie vierii kalliolta mereen Gabben rakastellessa sen takapenkillä Bellan kanssa. Rosa huomaa tilanteen, mutta hän on jo turtunut miehensä syrjähyppyihin. Bellan ja Rosan välit viilenevät loppukesäksi.


title: Ihanat naiset rannalla

text: Kolmas kesä alkaa kohdasta 58'10". Bella ja Gabbe jatkavat teerenpeliään, jota Rosa ja Kajus eivät ole huomaavinaan. Rosan ja Bellan välit kuitenkin lämpenevät edelliskesän jääkaudesta. Naiset kertovat toisilleen haaveistaan ja turhautumisestaan elämiinsä. He päättävät häipyä Kesäparatiisista Kööpenhaminaan. Bellalle se on ensimmäinen matka ulkomaille, hän ei ole aiemmin käynyt edes Ruotsissa. Samaan aikaan Kajus on Lapissa ja Thomas jää naapureiden vastuulle joksikin aikaa. Bella on raskaana ja aikoo matkustaa Kööpenhaminasta Puolaan tekemään abortin. Rantanaisten tarina päättyy Tanskassa, kun Bella häipyy omille teilleen ja Rosa palaa Suomeen Gabbensa luo. Kajus ja Thomas jättävät Kesäparatiisin lopullisesti. Myöhemmin he saavat kuulla Bellan työskentelevän matkaoppaana Espanjassa. Hän on synnyttänyt tyttären, Julia Ängelin. Renéetä Thomas ei enää tapaa, eräänä iltana tämä katoaa merelle. Elokuva päättyy Thomasin kahdeksantoistavuotispäiviin vuonna 1974, kun Bella soittaa esikoiselleen onnittelupuhelun Mallorcalta.


title: Ihanat naiset rannalla

text: Suomen Kuvalehti arvioi: "Elokuva ei juuri herätä tunteita. Pari kertaa käy sääliksi Kajusta, ja kohtaus, jossa Thomas lukee askeleenmuotoisia viestejä, on vaikuttava. Isabellaan ei ole kovin helppo samastua, hänen ratkaisunsa tuntuu olevan enemmän myyttisellä kuin psykologisesti perustellulla tasolla."


title: Ihanat naiset rannalla

text: "Levottomat sukupolvet" -kirjan mukaan "Ihanat naiset rannalla" toistaa "Säädyllisen murhenäytelmän" kuvion sovitettuna 1960-luvun keskiluokkaiseen suomenruotsalaiseen ympäristöön. Alkuasetelma on idyllinen, mutta kulissit romahtavat synnin ja intohimon järistyksessä. Likapyykki pestään kotona ja tunteita ei näytetä, vaan ne naamioidaan hyvän käytöksen alle. Ohjaaja Claes Olsson näki tässä huomattavan eron suomensuomalaisen ja suomenruotsalaisen kulttuurin välillä: "Suomalaiset jöröttävät, suomenruotsalaiset ovat iloisia ja periaatteessa avoimia, mutta jättävät määrättyjä asioita puhumatta, varsinkin ulkopuolisille. Suomenruotsalaiset suhtautuvat ilman muuta eri tavalla ongelmiin, niistä ei romahdeta heti depression syvimpään rotkoon. --- ollaan diskreettejä, piilotellaan tunteita eikä kauheasti näytetä niitä, ja annetaan ulospäin kuva että kaikki on hyvin. --- Puhumattomuudessakin on siis eroja."


title: Ihanat naiset rannalla

text: Elokuvassa nähdään sivuosassa muun muassa Irina Björklund, joka näyttelee Renéetä seitsentoistavuotiaana, osaan ei kuulu vuorosanoja. 23-vuotias Janina Frostell vilahtaa pikkuosassa Viviannena. "Ihanat naiset rannalla" kuvattiin Hangon ja Tammisaaren ympäristössä 15. toukokuuta – 20. syyskuuta 1997. Talvikohtaus kuvattiin 13. maaliskuuta 1997. Kaitafilmikohtauksessa näkyvä Ängelin perheen amerikantalo on Villa Ervi Helsingissä.


title: Nuoret sankarit 2

text: Nuoret sankarit 2 () on 1. elokuuta 1990 julkaistu lännenelokuva, joka on jatko-osa "Nuoret sankarit" -elokuvalle.


title: Nuoret sankarit 2

text: Elokuvassa vanha mies Brushy Bill Roberts muistelee nuoruuttaan, väittäen olevansa Billy the Kid. Hän kertoo vuodesta 1879, vuosi Lincoln Countyn kauppasodan jälkeen. Billy oleskelee Fort Summerissa ja hän on ottanut jengiinsä Arkansas Dave Rudabaughin ja Patrick Floyd Garrettin.


title: Nuoret sankarit 2

text: Myöhemmin Billy tapaa vanhat kaverinsa Chavezin ja Docin pelastaessaan nämä Lincolnista. Billy aikoo suunnata joukkonsa kohti Meksikoa, mutta Garrett, Billyn paras kaveri kieltäytyy lähtemästä ja myöhemmin hänet palkataan uudeksi Lincoln Countyn sheriffiksi, koska Kidin riehuminen kiristää lainvalvojien pollaa jo sietämättömästi, ja Garrett on mahdollisesti ainoa, joka pystyisi saamaan Billy the Kidin kiinni. Garrett lähtee miehineen Billyn ja muiden perään, ja Uuden Meksikon kuuluisimman lainsuojattoman jahti alkaa.


title: Markku Sääksjärvi

text: Markku Ville Tapio Sääksjärvi (2. marraskuuta 1942 Kouvola – 31. maaliskuuta 2014 Espoo) oli Helsingin kauppakorkeakoulun tietojärjestelmätieteen professori.


title: Markku Sääksjärvi

text: Sääksjärven vanhemmat olivat toimitusjohtaja Pentti Sääksjärvi ja lehtori Eeva Portano. Hän valmistui ylioppilaaksi Kouvolan lyseosta 1961, Teknillisestä korkeakoulusta diplomi-insinööriksi vuonna 1967, tekniikan lisensiaatiksi vuonna 1971 ja tekniikan tohtoriksi 1976.


title: Markku Sääksjärvi

text: Sääksjärvi oli reservin luutnantti.


title: Markku Sääksjärvi

text: Sääksjärvi toimi Valmet Oy:n Rautpohjan tehtaan ATK-ryhmän johtajana 1967–1968, Tietotehdas Oy:n osastopäällikkönä vuodesta 1969 vuoteen 1975 ja Lappeenrannan teknillisessä korkeakoulussa vt. apulaisprofessorina 1976–1977 ja sen jälkeen siellä dosenttina. Teknillisen korkeakoulun dosentuuri hänellä oli 1977–1983. Vuodesta 1980 vuoteen 1983 hän oli Helsingin kauppakorkeakoulun liiketaloustieteen vt. apulaisprofessori ja sitten korkeakoulun ensimmäinen tietojärjestelmätieteen professori, aina eläkkeelle jäämiseensä saakka eli vuoteen 2006. Korkeakoulun vararehtorina hän toimi 1985–1987.


title: Markku Sääksjärvi

text: Sääksjärvellä oli useita luottamustehtäviä eri järjestöissä ja toimikunnissa, muun muassa korkeakoulujen tiede- ja tutkimuspoliittisen säätiön hallituksen jäsenyys, MTV Oy:n ohjelma-asian neuvottelukunnan jäsenyys sekä oman alansa kansainvälisten konferenssien ohjelmatoimikuntien jäsenyydet.


title: Markku Sääksjärvi

text: Sääksjärvi julkaisi yli 150 tieteellistä ja ammatillista julkaisua tietojärjestelmätieteen ja tietotekniikan alalta. Hänen tutkimuksensa liittyivät muun muassa organisaatioiden tietojärjestelmien tehokkuuteen ja ns. tuoterunkoihin tietojärjestelmien ja ohjelmistoliiketoiminnan perustana. Hänen jäähyväisluentonsa aiheena 30-vuotisen tutkijanuran jälkeen oli ”Informaatioteknologian suurten murrosten vaikutukset yrityksen IT:n johtamiseen”.


title: Markku Sääksjärvi

text: Sääksjärvi voitti kolmetoista Suomen-mestaruutta tenniksen seniorisarjoissa.


title: Yhden tähden hotelli (elokuva)

text: Yhden tähden hotelli on suomalaismuusikko Jorma Kääriäisestä kertova elokuva. Se tuli ensi-iltaan 2. maaliskuuta 2007 ja julkaistiin DVD:nä 29. elokuuta. Dokumenttielokuvassa pohditaan miehen uraa, elämää ja unelmien toteutumista. Elokuvan ohjasi Ari Matikainen ja se voitti parhaan dokumentin Jussi-palkinnon vuonna 2008.


title: Kymijärven voimalaitos

text: Kymijärven voimalaitos on Lahden kaupungissa sijaitseva, Lahti Energian omistama 1975 valmistunut öljyvoimalaitos, joka muutettiin 1982 hiilivoimalaitokseksi. 1986 rakennettiin pääprosessin yhteyteen kaasuturbiinilaitos ja pääkattila varustettiin maakaasupolttimilla. 1998 käynnistettiin kaasutinlaitos, joka syöttää pääkattilaan kierrätyspolttoaineista ja biomassasta valmistettua tuotekaasua. Kaasutinlaitos korvaa noin 15–20 % pääkattilan fossiilisesta polttoaineesta sekä vähentää päästöjä saman verran.


title: Kymijärven voimalaitos

text: Kymijärven voimalaitoksen sähköntuotantoteho on 200 MW ja kaukolämpöteho 250 MW. Sähkön vuosituotanto on 600–1 000 GWh ja kaukolämmön tuotanto noin 1 000 GWh.


title: Kymijärven voimalaitos

text: Vuosittainen polttoaineen kulutus on nykyään pääkattilassa 1 700 GWh:n verran kivihiiltä, mikä vastaa 250 000 hiilitonnia, 350 GWh:n verran tuotekaasua sekä 150 GWh maakaasua. Kaasuturbiinissa käytetään 300 GWh maakaasua.


title: Kymijärven voimalaitos

text: Rikkidioksidipäästöjä pidetään vähäisinä vähärikkisellä kivihiilellä sekä tuotekaasulla ja maakaasulla. Kymijärven voimalaitoksen tarvitsema hiili kuljetetaan kuorma-autoilla Valkon satamasta. Paluurahdiksi on suunniteltu German Pellets GmBH:n Hollolaan valmistuvan puupellettitehtaan polttopellettikuljetuksia Loviisasta Keski-Eurooppaan laivattavaksi.


title: Omloop Het Nieuwsblad

text: Omloop Het Nieuwsblad (vuoteen 2008 saakka Omloop Het Volk, usein pelkästään Het Volk), on UCI World Tour -sarjaan kuuluva yhden päivän maantiepyöräilykilpailu, joka ajetaan Itä-Flanderissa, Belgiassa joko helmikuun viimeisenä tai maaliskuun ensimmäisenä lauantaina. Semiklassikkona pidettävä Omloop Het Nieuwsblad nousi vuonna 2017 ammattipyöräilyn korkeimpaan kategoriaan, UCI World Touriin. Omloop Het Nieuwsblad on Belgian ammattipyöräilykauden avauskilpailu, joka on ajettu usein kylmissä olosuhteissa. Kilpailussa on useita lyhyitä mukulakivipintaisia nousuja.


title: Omloop Het Nieuwsblad

text: "Het Volk" -sanomalehti perusti kilpailun vuonna 1945. Yhtenä syynä oli kilpailevan lehden "Het Nieuwsbladin" järjestämä Flanderin ympäriajo, jolle haluttiin saada kilpailija. "Het Volk" -lehti lakkasi ilmestymästä vuonna 2008 ja "Het Nieuwsblad" osti sen. Samalla kilpailun nimi vaihtui. Omloop Het Nieuwsbladissa ja Flanderin ympäriajossa käytetään useita samoja nousuja ja monille ajajille Omloop Het Nieuwsblad onkin tärkeä valmistautumiskilpailu Flanderin ympäriajoa varten.


title: Omloop Het Nieuwsblad

text: Omloop Het Nieuwsblad tunnettiin alkuaikoina myös nimellä Ghent–Ghent, sillä Ghent toimi kilpailun lähtö- ja maalikaupunkina vuosina 1945–1995. Nimeä käyttivät etenkin "Het Volk" -lehden kilpailijat, jotka eivät halunneet mainostaa kilpailijaansa. Vuosina 1996–2007 Omloop Het Volk päättyi Lokereniin, mutta vuonna 2008 Ghent oli jälleen sekä lähtö- että maalipaikkana.


title: Omloop Het Nieuwsblad

text: Vuodesta 2006 lähtien on ajettu myös naisten kilpailu, jonka pituus on useimpina vuosina ollut 120–130 kilometriä.


title: Omloop Het Nieuwsblad

text: Lähteet: Mémoire du Cyclisme, Pro Cycling Stats


title: Omloop Het Nieuwsblad

text: Lähde Cycling Archives


title: Thorsten Schmitt

text: Thorsten Schmitt (s. 20. syyskuuta 1975 Villingen-Schwenningen, Länsi-Saksa) on saksalainen entinen yhdistetyn kilpailija.


title: Thorsten Schmitt

text: Schmitt oli saavuttamassa joukkuekilpailun hopeamitalia Val di Fiemmen maailmanmestaruuskilpailuissa 2003.


title: Thorsten Schmitt

text: Schmitt sijoittui urallaan maailmancupin osakilpailuissa neljä kertaa kymmenen parhaan joukkoon. Paras sijoitus tuli Liberecin normaalikilpailusta tammikuussa 2002, jolloin hän sijoittui viidenneksi.


title: Thorsten Schmitt

text: Thorsten Schmittin pikkuveli Martin on menestynyt mäkihyppääjä.


title: Astronomy Picture of the Day

text: Astronomy Picture of the Day (APOD, ) on Nasan ja Michigan Technological Universityn ylläpitämä verkkopalvelu. Palvelun internetsivulla julkaistaan joka päivä uusi tähtitieteeseen liittyvä kuva. Ne liittyvät usein johonkin ajankohtaiseen tapahtumaan avaruuden tutkimuksessa. Ensimmäinen kuva julkaistiin 16. kesäkuuta 1995.


title: Puupellettitehtaat Suomessa

text: Puupellettitehtaat Suomessa koostuvat noin 30 pellettitehtaasta, jotka ovat sijoittuneet tasaisesti eri puolille maata lähinnä puunjalostustehtaiden yhteyteen. Pellettejä valmistetaan pääasiassa teollisuuden sivutuotteista kuten purusta ja kutterinlastusta. Raaka-ainepohjaa on mahdollista laajentaa rankapuihin, turpeeseen ja ruokohelpeen.


title: Puupellettitehtaat Suomessa

text: Suurimpia polttopuupellettien valmistajia ovat Vapo ja Paahtopuu sopimusvalmistajineen. Suomessa on myös pieniä yksityisiä polttopuupellettien valmistajia, jotka eivät ole suurten sopimusvalmistajia, vaan markkinoivat tuotantonsa suoraan omia kanaviaan myöten.


title: Puupellettitehtaat Suomessa

text: Formados valmistaa pellettejä Kuusamossa. Tuotantokapasiteetti tehtaassa on 35 000 tonnia vuodessa.


title: Puupellettitehtaat Suomessa

text: Haminen Puunjalostus osti Vapo Energialta laitteiston ja aloitti puupellettien valmistuksen 2002. Haminan Puunjalostuksen tuotantosuunta on aikaisemmin ollut puutaloelementtien tuottaminen ja sahatoiminta. Pellettilaitteisto on Vapo Energian Ilomantsin tehtaalta ja investointi maksoi 340 000 euroa.


title: Puupellettitehtaat Suomessa

text: Imex Wood Oy aloitti pellettien valmistuksen vuonna 2007 Uudessakylässä Nastolassa. Vuoden 2011 alussa puristin päivitettiin suurempaan ja linjaston kapasiteetti on 10 000 tonnia vuodessa. Oma raaka-aine rajoittaa vuosituotannon noin 3 000 tonniin vuodessa.


title: Puupellettitehtaat Suomessa

text: Jannpuu Oy aloitti pellettituotannon Paltamossa vuonna 2003 nimellä Jannpellet Oy. Se sulautettiin vuonna 2006 Jannpuu Oy:hyn. Pellettitehdas siirrettiin vuonna 2007 uuden tuotantolaitoksen yhteyteen Kajaaniin. Jannpuu on huonekalujen sopimusvalmistaja.


title: Puupellettitehtaat Suomessa

text: Järviseudun Pelletti valmistaa pellettiä Haukkalassa. Vuosikapasiteetti 5000 tonnia.


title: Puupellettitehtaat Suomessa

text: Keurak on tuottanut puupellettejä 2000-luvun alusta alkaen Keuruulla. Tehtaan vuosikapasiteetti on 3000 tonnia.


title: Puupellettitehtaat Suomessa

text: Luoman Puutuote on suomalainen hirsitalotuottaja Ylistarossa, pelletöi sivutuotteena muodostuvaa höylälastua puupelleteiksi noin 20 000 tonnia vuodessa.


title: Puupellettitehtaat Suomessa

text: Biowatin nimellä aiemmin toiminut L&T Biowatti on. Yritys on ollut mukana pellettituotannossa useaan otteeseen. Se vuokrasi Luumäen pelletehtaan vuosiksi 2008-2009 ja rakensi pellettitehtaan Suonenjoelle. Vuoden 2009 lopulla yritys kuitenkin ilmoitti lopettavansa pelletin tuotannon Luumäellä eikä käynnistänyt Suonenjoen tehdasta.


title: Puupellettitehtaat Suomessa

text: Vetelissä toimii vuonna 2009 toiminnan aloittanut 300 tonnin kapasiteetilla toimiva tehdas.


title: Puupellettitehtaat Suomessa

text: Paahtopuu aloitti puupellettien valmistuksen Ruovedellä 2001, mutta pellettitehtdas paloi 2003, minkä vuoksi perusti uuden tuotantolaitoksen Juupajoelle 2004. Juupajoen tehtaan kapasiteetti on 20 000 tonnia vuodessa, mutta tiloissa on mahdollisuus suurentaa tuotantokykyä 50 000 tonniin vuodessa. Paahtopuu siirtyi syyskuussa 2010 Versowoodin omistajaperheen omistaman Lakkaharju Oy:n 100 % omistukseen


title: Puupellettitehtaat Suomessa

text: Parkanon Pellet toimi vuosina 2002 - 2010. Sen alkuperäinen kapasiteetti oli 10 000 tonnia vuodessa ja investointihanke maksoi 4 500 000 markkaa. Parkano Pellets oli yhteistyössä Biowatin kanssa.


title: Puupellettitehtaat Suomessa

text: Parkanon Puupelletti Oy


title: Puupellettitehtaat Suomessa

text: Parkanossa jatkaa 2011 perustettu yhtiö puupellettien tuotantoa.


title: Puupellettitehtaat Suomessa

text: Sievissä toimiva ProPellet toimii läheisesti yhteistyössä Sievin Konepalvelu Oy:n kanssa. Pellettitehtaan vuosikapasiteetti 9500 tonnia.


title: Puupellettitehtaat Suomessa

text: Kuhmossa sijaitsevan yksityisen M-Pelletin tuotantokapasiteetti on 18 000 tonnia. Pelletintuotanto on aloittu vuonna 2008.


title: Puupellettitehtaat Suomessa

text: MM-Pelletti tuottaa pellettiä Punkaharjulla. Tehtaan vuosikapasiteetti on 4000 tonnia.


title: Puupellettitehtaat Suomessa

text: Savon Bioenergia aloitti 2002 10 000 tonnin suuruisen puupellettien vuosituotannon.


title: Puupellettitehtaat Suomessa

text: Umacon osti loppuvuonna 2010 Luumäen pellettitehtaan. Tehtaan kapasiteetti on 20 000 tonnia. Umacon ilmoitti rakentavansa tehtaaseenn raaka-aineen kuivurin, jolloin se voi käyttää myös kosteaa raaka-ainetta pelletin valmistuksessa.


title: Puupellettitehtaat Suomessa

text: Vapo valmistaa pellettiä Suomessa 8 omassa pellettitehtaassa. Vapolla on lisäksi useita sopimusvalmistajia. Vapolla on yhteensä 6 pellettitehdasta Ruotsissa, Tanskassa ja Puolassa.


title: Puupellettitehtaat Suomessa

text: Vierumäellä sijaitseva Versowood laajensi toimintaansa talvella 2007–2008 käsittämään perinteisen sahatavarateollisuuden ohella myös pellettituotantoa. Pellettitehtaan vuosituotanto on noin 60 000 tonnia.


title: Puupellettitehtaat Suomessa

text: Keminmaassa sijaitseva pellettitehdas aloitti toimintansa jo vuonna 2001. Tehdas on yksityisessä omistuksessa ja tekee yhteistyötä Vapo Oy:n kanssa. Tehdas käyttää raaka-aineena kuivaa kutterin purua, mutta suunnittelee laajentavansa (myös energiapuun kuivauksen kautta) raaka-ainepohjaansa. Lopettanut 2012 ja laitteita on Kapets Oy:llä.


title: Puupellettitehtaat Suomessa

text: Vuonna 2009 pelletin tuotannon aloittanut Yläneen Bioenergia tuottaa pääasiassa sopimuksella pellettiä Vapolle. Tehtaan kapasiteetti on 8000 tonnia.


title: Puupellettitehtaat Suomessa

text: Pyhäsalmella sijaitseva Kapets Oy on valmistanut pellettiä vuodesta 2009. Kapasiteetti 10 000 tonnia.


title: Puupellettitehtaat Suomessa

text:
Tehtaiden tuotantokyvyt tuhansina tonneina vuodessa.
Pellettitehdassuunnitelmia on ollut myös mm. seuraavilla yrityksillä: German Pellets, Anaika Woods, Raahen Konepalvelu ja Stora Enso. Osa suunnitelmista on edelleen vireillä.


title: Puupellettitehtaat Suomessa

text: Koska pelletöinti edellyttää raaka-aineen jauhamisen puujauhoksi ennen pelletöintiä, riittää pienimuotoisen puupelletöinnin aloittamiseen vasaramylly ja pelletöintimatriisi. Puupellettejä tuotetaan muuhunkin kuin polttotarkoitukseen. Puujauhosta valmistetut pelletit ovat pehmeämpiä kuin polttopuupelletit, koska niitä käytetään lemmikkieläinten kuivikkeena mm. kissoille korvaamaan kissanhiekkaa.


title: Miriam Karlin

text: Miriam Karlin (23. kesäkuuta 1925 – 3. kesäkuuta 2011) oli brittiläinen näyttelijä. Hänet muistetaan muun muassa televisiosarjoista "The Rag Trade" ja "So Haunt Me", mutta hän esiintyi myös lukuisissa elokuvissa.


title: Miriam Karlin

text: Karlin syntyi Lontoossa ja valmistui Royal Academy of Dramatic Artista (RADA). Hänestä tehtiin Brittiläisen imperiumin ritarikunnan upseeri vuonna 1975.


title: Miriam Karlin

text: Karlin julkaisi omaelämäkertateoksen "Some Sort of Life".


title: Vapo Energia

text: Vapo Energia on Vapo-yhtymään kuuluva yhtiö, joka tuottaa biopolttoaineita sekä ympäristöturvetta. Vapo energian biopolttoainetuotantoon kuuluu mm. puupelletti- ja jyrsinturvetuotanto.


title: Vapo Energia

text: Vapolla on useita puupellettitehtaita Suomessa ja Ruotsissa sekä Virossa, Puolassa ja Tanskassa. Tämän lisäksi Vapo myy yhteistyötehtaiden tuotantoa. Sopimusvalmistajia Vapolle ovat Lapin Ekolämpö, Keminmaa, Paahtopuu, Parkano Pellet, Riika ja Darłowo. Vapon puupellettien myynti maittain 2006 suuntautui Ruotsiin (56%), Tanskaan (21%), Suomeen (11%), Alankomaihin (9%), Belgiaan (2%), Britanniaan (0,4%).


title: Vapo Energia

text: Vapo myy Suomessa pellettejä Agrimarketin / S-raudan, K-Maatalouden, K-Raudan, Rautian, Starkin, Rautanetin, SEO:n, Puukeskuksen, Carlsonin, Prismojen, Y-Maatalouden, Bauhausin, Hartman raudan kautta sekä myös suoraan.Vapon oma puupellettituotantokyky yhteensä 814 000 tonnia/a.


title: Sverre Rotevatn

text: Sverre Rotevatn (s. 17. tammikuuta 1977) on norjalainen entinen yhdistetyn kilpailija.


title: Sverre Rotevatn

text: Rotevatn oli voittamassa joukkuekilpailun maailmanmestaruutta Lahden maailmanmestaruuskilpailuissa 2001. Samoissa MM-kilpailuissa hän sijoittui henkilökohtaisilla matkoilla 27:nneksi normaalikilpailussa ja 48:nneksi sprintissä.


title: Sverre Rotevatn

text: Salt Lake Cityn talviolympialaisissa 2002 Rotevatn sijoittui joukkuekilpailussa viidenneksi, sprintissä kolmanneksitoista ja normaalikilpailussa 36:nneksi.


title: Sverre Rotevatn

text: Rotevatn ylsi urallaan kaksi kertaa maailmancupin osakilpailuissa kymmenen parhaan joukkoon. Schonachin normaalikilpailussa 2002 hän sijoittui kahdeksanneksi ja Oslon normaalikilpailussa 2001 yhdeksänneksi.


title: Sverre Rotevatn

text: Rotevatn lopetti uransa kauden 2003–2004 jälkeen.


title: Juhani Oksman

text: Leevi Otto Juhani Oksman (s. 9. heinäkuuta 1931 Kuusankoski) toimi Sodankylän geofysiikan observatorion geofyysikkona ja sittemmin Oulun yliopiston sähkötekniikan professorina ja yliopiston rehtorina. Oksman jäi eläkkeelle vuonna 1994.


title: Juhani Oksman

text: Juhani Oksman kirjoitti ylioppilaaksi Rovaniemen yhteislyseosta. Hän valmistui diplomi-insinööriksi vuonna 1958 Teknillisen korkeakoulun (TKK) sähkötekniikan osastolta, pääaineenaan radiotekniikka ja tekniikan lisensiaatiksi vuonna 1961. Hän väitteli ja valmistui tekniikan tohtoriksi TKK:sta geofysikaalisesta aiheesta vuonna 1963, ollessaan Suomalaisen Tiedeakatemian Sodankylän geofysiikan observatorion tutkija (1957–66). Englanninkielisen, ionosfäärin tutkimukseen liittyvän väitöskirjan (1963) nimenä oli "Studies on the auroral sporadic E ionization at Sodankylä".


title: Juhani Oksman

text: Oksman toimi Oulun yliopiston fysiikan virkaatekevänä apulaisprofessorina vuosina 1962 ja 1966. Hän siirtyi Sodankylän geofysikaalisesta observatoriosta Oulun yliopistoon perustamaan sähköinsinööriosastoa. Sähkötekniikan professorin virkaa hänet määrättiin hoitamaan virkaatekevänä kesästä 1966 lähtien ja vakinaisena professorina hän oli vuosina 1967–1994. Vuodesta 1978 vuoteen 1983 Oksman oli Suomen Akatemian tutkijaprofessori.


title: Juhani Oksman

text: Oksman toimi pitkään ainoana nimitettynä professorina; osaston johtajana hän oli useaan otteeseen. Hänen johdollaan osasto suuntautui elektroniikkaan ja myöhemmin radiotietoliikenteeseen mm. professoreiden Matti Otala, Seppo Säynäjäkangas, Kalevi Kalliomäki, Matti Karras, Seppo Leppävuori ja Pentti Leppänen voimin. Oksman jatkoi myös geofysiikan alaan kuuluvan aeronomian eli ilmakehän rakenteen tutkimuksia, erityisesti satelliittien käyttöä maapallon fysiikan tutkimisessa. Tähän liittyivät hänen hyvät suhteensa Max Planck Instituuttiin Saksaan, samoin kuin mm. dosentuuri Helsingin yliopistossa 1970-luvulla.


title: Juhani Oksman

text: Oksmanin virka Oulun yliopistossa liittyi alun perin teoreettiseen sähkötekniikkaan, mutta 1970-luvulla hän suuntasi laitoksensa radiotietoliikenteeseen. Vaikuttimina tähän ratkaisuun olivat muun muassa Pohjois-Suomen kasvava tietoliikennealan insinöörien tarve ja Oksmanin tausta radiotekniikassa. Oksmanin silloisesta laitoksesta, Oulun yliopiston tietoliikennelaboratoriosta, kasvoi vähitellen Oulun yliopiston suurin yksikkö.


title: Juhani Oksman

text: Oksman ja Martti Tiuri ovat olleet EISCAT-tutkimuksen uranuurtajia. Oksman johti tutkimusta Suomen osalta vuodesta 1978.


title: Juhani Oksman

text: Hän toimi myös teknillisen tiedekunnan varadekaanina 1968–1970, dekaanina 1974, promoottorina vuosina 1983 ja 1989, yliopiston I vararehtorina 1988–1990, ja vuodesta 1990 vuoteen 1993 rehtorina. Lisäksi hänellä oli monia yliopiston ulkopuolisia luottamustehtäviä. Hän toimi muun muassa Avaruustutkimuskomitean jäsenenä (1969), Valtion teknistietellisen toimikunnan jäsenenä (1974–1976), Korkeakoulujen rehtorien neuvoston puheenjohtajana (1992–1993), Biocenter Oulun neuvottelukunnan ja hallituksen puheenjohtajana 1990–1993, monien Oulun yliopiopiston ja Suomen akatatemian toimielinten jäsenenä, puheenjohtajana tai varapuheenjohtajana sekä Suomen edustajana useissa kansainvälisissä avaruustutkimusken kattojärjestöissä ja niiden alaelimissä (muun muassa URSI, COSPAR, CCOG, EISCAT, ESA). Hän oli puheenjohtajana Geofysiikan seurassa (1981) ja Suomen Alexander von Humboldt-klubissa (1983–). Oksman toimi Imatran Voiman säätiön hallituksen jäsenenä vuosina 1983–1987.


title: Juhani Oksman

text: Professori Oksmannin tieteellinen tuotanto käsittää noin 200 julkaisua pääasiassa lähiavaruuden tutkimisesta ja tietoliikennetekniikan alalta. Hän on keksijänä mukana ainakin kahdessa tietoliikennetekniikan alaan liittyvässä yhdysvaltalaisessa patentissa.


title: Truganini

text: Truganini (n. 1812 – 8. toukokuuta 1876) oli tasmanialainen nainen. Hän oli viimeinen puhdas palawah eli Tasmanian alkuasukas. Toisin sanoen hän oli viimeinen elossa ollut kahden palawahin jälkeläinen – sen sijaan vielä nykyisinkin on elossa ihmisiä, joilla on sekä palawah- että eurooppalaisjuuria. Truganini oli merkittävässä osassa, kun George Robinson tallensi tietoa palawahien elintavoista. Hänet tunnetaan myös nimillä Trugernanner, Trugernanna, Trugannini, Trucanini, Trucaninny ja Lallah Rookh (Lalla Rooke).


title: Truganini

text: Viimeiseksi miespuoliseksi palawahiksi jäi William Lanne eli ”King Billy”, joka oli myös Truganinin kolmas aviopuoliso.


title: Truganini

text: Truganini syntyi arvioiden mukaan vuonna 1812 Tasmanian kaakkoispuolella sijaitsevan Brunynsaaren läntisessä osassa eli saaren D'Entrecasteaux'n kanavan puoleisella alueella. Hänen isänsä oli kaakkoisen palawah-heimon johtaja Mangerner (Mangana). Truganinin nimi tarkoitti heimon keskuudessa maltsoihin kuuluvaa "Atriplex cinerea" -kasvia.


title: Truganini

text: Eurooppalaiset kolonialistit, valaanpyytäjät, puunhakkaajat ja merimiehet saapuivat Tasmaniaan vuonna 1803. Pian eurooppalaisten noustua maihin alkoi lähes 30 vuotta kestänyt mustana sotana tunnettu vainoaminen. Vuoden 1829 maaliskuuhun mennessä, jolloin Trugarinini tutustui isänsä kanssa aboriginaalien suojelijana tunnettuun G. A. Robinsoniin, merimiehet olivat tappaneet hänen äitinsä ja siepanneet hänen siskonsa, sotilaat ampuneet hänen enonsa ja puunhakkaajat murhanneet hänen aviomiehensä Paraweenan. Paraweenan kuoltua Truganini avioitui tasmanialaisen Woorraddyn kanssa vielä samana vuonna.


title: Truganini

text: Truganini ja hänen kumppaninsa olivat mukana jokaisella G. A. Robinsonin ja tämän pojan tekemällä matkalla ympäri Tasmaniaa vuosina 1830–1835. Trugarinini ja Woorraddy sekä muut mukana olleet palawahit toimivat oppaina, ja he myös auttoivat Robinsoneja tutustumaan heidän puhumaansa kieleen ja tapoihin. Tiedot Robinson tallensi päiväkirjaansa, joka on paras etnograafinen lähde palawah-yhteisöstä.


title: Truganini

text: Vuoden 1835 marraskuussa Robinsonin matkojen päätteeksi mukana olleet palawahit pakkosiirrettiin Flindersinsaarelle. Tuolloin vielä hengissä olleet alkuperäisasukkaat oli tarkoitus käännyttää kristinuskoon ja eurooppalaistaa. Seuraavan vuoden alussa Truganini ja hänen kumppaninsa pääsivät pois saarelta, koska heidän oli tarkoitus etsiä yhtä tasmanialaisperhettä Luoteis-Tasmaniasta. Matka päättyi tuloksettomana heinäkuussa vuonna 1837, ja palattuaan Flindersinsaarelle he huomasivat useiden palawahien kuolleen. Samalla eurooppalaistamisohjelma lopetettiin, koska se ei näyttänyt toimivan lainkaan.


title: Truganini

text: Helmikuussa 1839 Truganini, Woorraddy ja 14 muuta alkuperäisasukasta matkasivat Robinsonin kanssa Kaakkois-Australiaan, Port Phillipille. Matkaanlähteneistä viisi – Truganini, kaksi miestä ja kaksi muuta naista – joutuivat vuonna 1841 syytteeseen kahden valaanpyytäjän murhasta. Tammikuussa vuonna 1842 miespuoliset hirtettiin, ja naispuoliset (Truganini, Fanny ja Matilda) lähetettiin takaisin Flindersinsaarelle. Matka alkoi heinäkuussa. Mukana oli myös Woorraddy, joka kuitenkin menehtyi matkalla. Truganini eli Alphonso-nimisen aboriginaalin kanssa tämän jälkeen, kunnes vuonna 1847 hän muutti 46 muun eloonjääneen palawahin kanssa vastaperustettuun Oyster Coveen. Truganini alkoi protestoida eurooppalaistamisohjelmaa vastaan aloittamalla uudestaan perinteisen elämäntavan – äyriäisten sukeltamisen ja metsästämisen.